Lekeitioko Garraitz irla parke arkeologiko bihurtzeko bidean - Lea-Artibai eta Mutrikuko Hitza : Lea-Artibai eta Mutrikuko Hitza\nGarraitz irla bere osotasunean babestu, zaindu eta interpretatzea da parke natural izendatzearen arrazoia.\nGarraitz 25 parke arkeologikoaren aurkezpen ekitaldia.\nAzken urteetan Lekeitioko Atabaka elkartea eta udala, Aranzadi zientzia elkartea eta Bizkaiko Foru Aldundiaren laguntzarekin pausoak ematen ari dira Garraitz irla balioan jartzeko, eta horretarako irla parke arkeologiko izendatu nahi dute. Garraitz 25 proiektuan orain arte emandako pausoak eta aurrera begirako egitasmoak azaldu zituzten atzo [apirilak 12] Lekeitioko kultur etxean egindako aurkezpenean Guillermo Ruiz de Erentxun Atabakako kideak, Alfredo Moraza arkeologoak eta Anartz Ormaza arkitektoak.\nAtabakako kideak argitu zuenez, Garraitz irla bere osotasunean babestu, zaindu eta interpretatzea da parke natural izendatzearen arrazoia. “Parke arkeologiko figura hori lortzen badugu berez lortzen dugu aukera bere osotasunean babesteko, zaintzeko, berreskuratzeko eta bere testuinguru naturalean interpretatzeko. Bere testuinguru naturalean eta aztarna arkeologiko, hondakin, landaretza eta natura aldetik bertan interpretatzeko aukera, ibilbide baten bidez”.\nAlfredo Morazak egin du irlaren txosten arkeologikoa eta txosten botanikoa lantzen ari dira bertako natura sakonean ezagutzeko. Txorien hausnarketa, itsas flora eta fauna eta basoa eta arbolak aztertzen ari da talde bat, eta laster amaitzea espero dute.\nGero eta datu gehiago. Alfredo Morazak azaldu zuenez, aztarnak egonkortu eta ikertzen jarraitzea dute asmoa. Ermita eta komentua azaleratzen aritu dira, esaterako, auzolanean. Eta horrela, gero eta datu gehiago lortzen ari dira.\nAtabakako eta Aranzadiko kideak, Garraitz irlan lanean\nIrla hiru eremu nagusitan banatu dute: ermita, hegoaldean; goiko gotorlekua, erdialdean eta bateria, bolborategia eta kuartela, iparraldean. Lehen eremuan dagoen San Nikolas ermita XV. mendekoa da, 1617 urtean komentu frantziskotarra, 1650 urtean komentu izateari utzi zion eta 1791 harrobi bihurtu zen. Kutsakorrentzat ospitalea ere izan da. “Baselizaren ondoan serora etxea zegoela uste dugu, baina oraindik ez dugu aurkitu”. Horrez gain, kutsakorrak bertara eramaten zituztela jakinda, asko bertan hilko ziren, eta horiek lurperatzen zituzten hilerria aurkitu nahi dute. “XIV. mendeko txanpon bat aurkitu genuen, eta txanpon hori lurperatze bategaz lotuta dagoela uste dugu”. Hilerria non egon daiteken susmoak ere badituzte: “irlaren izkina batean”.\nIrlaren erdialdean dago XIX. mendean eraikitako gotorlekua. “Karlistak konkistatu zuten Lekeitio eta erdi eginda geratu zen”. Hirugarren eremua (Bateria, bolborategia, kuartela) 1743 urtean eraiki zuten. 1793 urtean desegin eta kanoiak Lumentzara eraman zituzten. 1795-1812 berreraiki zuten eta 1812 urtean ingelesek erre eta kanoiak itsasora bota zituzten. Berriz berreraiki zuten 1827 urtean eta 1836 urtean karlistek eraldatu zuten. 1837 urtean fragata britainiar batek bonbardatu eta kalte handiak eragin zituen. 1839 urtean behin betirako utzi zuten. Bolborategia altxor txiki bat dela azpimarratu zuen Morazak. “Kostalde osoan ez dago kontserbatuta horrelako beste egiturarik”.\nPausoz pauso. Garraitz 25 “bizirik dagoen proiektua” dela argitu zuen amaitzeko, Anartz Ormazak, eta beraz, urtetik urtera “gauza berriak sortzen” joango direla gaineratu zuen.\nGarraitzek paisaia kultural oso konplexua duela esan zuen, garai ezberdinetako egiturez betea, eta beraz, ez dela era automatikoan interpretatzen. Hori da hain zuzen, lortu nahi dutena, jendea irlara joaten denean han dagoena ikusi eta interpretatzeko gai izatea. Horretarako egin beharreko esku hartzea zelakoa izan behar den ere eztabaidatu dute elkarte biek, eta aztarnak egonkortu eta sendotzea, bisitatu ahal izateko egokitzea, eta jendeari aztarna horiek interpretatzen laguntzea erabaki dute. “Aztarnak bere horretan utziko dira. Hau da interbentzio arin bat egingo da”. Horrez gain, bidea moldatu eta elementu naturalen bidez babesak eta informazio panel eta seinaleak jartzea dutela asmoa esan zuen,”irlaren erabilera desberdinak irudikatzeko”.\nEgonkortze eta egokitzapen hori guztia pausorik pauso eta urtez urte egiten joango direla argitu zuen Ormazak, “eta ikerketa natural guztiak etengabeak izango dira prozesu osoan”.\nBestalde, Atabakak eta Aranzadik gidatuta azken urteetan egin diren lanak ezagutzeko Garraitz irla bisitatu dute aste honetan Eusko Jaurlaritzako eta Bizkaiko Foru Aldundiko ordezkariek.


Otardi proiektua | otardi landa aterpetxea / hostal albergue rural\nGure bideak hona eraman gaitu\nOtabardi Baserritik, Otardi proiektura\nAurretik azaldu dugun bezala, Otabardi Baserria ingurune izugarrian dago kokatua. Honetaz gain, berritzearen ostean, barnealdeak ere dituen ezaugarriak direla eta, beste persona eta talde batzuekin partekatu nahiko genukeen toki bihurtu da, beti ere, gizarte eraldaketaren, baloreen eta parte-hartzearen ikuspuntutik.\nFamiliarentzat bizitoki moduan edo nekazal turismoaren inguruko negozio bezala planteatzen hasi ginenetik, ideia kolektiboago batera igaro gara, talde, gizarte mugimendu, instituzio, ikastetxe eta gure baloreak bere egiten dituzten pertsonekin konpartitzeko tokia, alegia.\nIKASTEKO ETA EZTABAIDATZEKO LEKUA\nTalde, sare, ekintza hauetatik, batzuetan biltzeko toki baten beharra sentitu dugu, formakuntzarako, eztabaidarako, ikasteko, praktikatzeko tokiaren beharra. Horregatik, Otardi proiektuak behar hau asetzen duelakoan gaude, eta era berean, guzti hori aurrera eramateko toki iraunkorra izan daitekeela uste dugu.


Zer falta jatorriko bizitokitik? - Gaiak - 101L\nAhotsak 101L proiektua\nEleaniztasunaren esperientzia pertsonala\nEuskarari buruzko iritziak\nHitz batzuk euskaraz\nKultur aniztasunaz esperientzia pertsonala\nZergatik aldatu bizitokiz\nLehenengo hilabeteetako esperientzia\nZer falta jatorriko bizitokitik?\nZer gustatu Euskal Herritik?\nEtorkinen bizitza baldintzak\nIntegraziorako bideak eta arazoak\nEuskara, integrazio hizkuntza\nBizitzako ametsak eta erronkak\nHamar urte Pakistanera joan gabe, herrimina\nZishan Tariq (1993) Pakistan, Pakistan\nPakistandik faltan ematen duena. Hamar urte daramatza hara joan gabe. Senide asko hil egin dira, berak ikusi gabe. Lagunak ere ematen ditu faltan.\nFinlandiako janariak gogoan\nCilla Ulrika Pihlström (1962) Finlandia, Finlandia\nFinlandiako janari batzuen falta igartzen du hemen: ogi berezi batzuk, arrainak, gozokiak... Finlandiara joaten denean edo lagunen bat bisitan etortzen zaionean, beti ekartzen ditu janari horiek.\nDonostian Kongon baino hobeto\nElisabeth Wassa Isimba (1978) Kinshasa, Kongo\nKongo herrialdea ez du faltan ematen, baina bere familia bai. Kongon injustizia eta sufrimentu asko jasan izan zituen. Bizitza askoz hobea dauka Donostian.\nErrusiatik lagunak eta janaria faltan\nLidia Kuznetsova (1981) Errusia, Errusia\nErrusiatik faltan ematen duena: lagunak eta gastronomia.\nSenideen hutsunea da gehien nabaritzen duena\nAndré Laurence Gomis (1963) Senegal, Senegal\nAndrék dionaren arabera, Senegaldik ama eta anai-arreben falta sumatzen du gehien. Senegalen gauzak asko aldatzen ari direla ere aipatzen du, teknologia berriak medio, nahiz eta hango bizimoduak askoz ere lasaiago izaten jarraitu.\n'Onsen'-ak ditu faltan Japonetik\nEtsuko Oku (1956) Chiba, Japonia\nJaponetik faltan gehien ematen duena 'onsen'-ak dira, putzu termalak, mendialdean daudenak; garbitzeko eta erlaxatzeko erabiltzen dituzte japoniarrek.\nTxirula, herrimina uxatzeko\nBarry Manley (1961) Cork, Irlanda\nHerriminarentzat bere erremedioa zein den erakusten du. Txirula jotzen du. Aitonaren soinua jotzen ikasten hasi zen duela hiru urte. Bakarrizketak egiten ditu euskaraz, eta orain soinuari buruzko saio bat egiten hasi da gaztelaniaz. Irlandara joatea arnasaldia izaten da. Irlandarrak irekiagoak ei dira euskaldunak baino.\nZer ematen duzu faltan Galiziatik?\nDavide Filgueiras Cabaleiro (1982) Coruña, Galizia\nGaliziera kaleetan zehar entzutea, aitarekin egotea eta itsasoa ematen ditu gehienbat faltan.\nZer faltan jatorritik?\nHelen Groome (1958) Erresuma Batua, Ingalaterra\nHasiera batean elikagai zenbait ematen zituen faltan: txokolatea, tea. Puntualtasuna ere aipatzen du hemen, batez ere Madrilen egon zenean konturatu zen Ingalaterran askoz ere puntualagoak direla.\nZer ematen duzu faltan?\nJordi Estivill i Castany (1985) Bartzelona, Katalunia\nJordik, batez ere, familia eta lagunak ematen ditu faltan. Bestetik, eguraldia ere azpimarratzen du, eguzkia ere faltan duelako.\nPoloniatik faltan ematen duena\nJanusz Borkowski (1984) Suwaki, Polonia\nPlanak egiteko beste modu bat, janaria eta familia faltan ematen ditu Poloniatik.\nMongoliatik faltan ematen duena\nNaran-Erdene Tumur-Urgudul () Ulan Bator, Mongolia\nMongolia eta hau konparatzen ditu: hura biziagoa dela dio, hau lasaiagoa. Hango natura ere faltan ematen du. Herrimina dauka; Mongoliara bueltatu nahiko lkuke hiltzera.\nLehengo bizimodua faltan\nSara El Houssiny (1986) El Cairo, Egipto\nFamilia ematen zuen faltan, eta lagunak. Lekuak ere bai, eta lana.\nOgi beltza faltan\nAnneli Kurg (1979) Estonia, Estonia\nEstoniatik ogia igartzen du faltan: ogi beltza. Hemengo giroarekin gustura dago. Estoniera ez du faltan botatzen.\nFamilia eta lagunak Bulgarian\nRadi Stoyanova (1999) Bulgaria, Bulgaria\nEguraldiaz gain, bere familia eta lagunak faltan ematen ditu Bulgariatik.\nKoreako bizimodua faltan\nEunhye Kim (1973) Seul, Hego Korea\nKoreatik faltan ematen duena: telebistako lana. Hamabost urtean egin zuen lana horretan, eta estresatuta ibiltzen zen, baina gustura. Janaria baino gehiago hango bizimodua ematen du faltan.\nAbrikota faltan Armeniatik\nVahe Papyan (1993) Armadir, Armenia\nArmeniatik fruta ematen du faltan: abrikota. Armeniako banderako koloreetako bat laranja hori da, abrikotarena.\nArmeniako lagunak ematen ditu faltan\nArmeniatik lagunak ematen ditu faltan. Familia osoa hemen dauka.\nGauzak ondo azaltzeko gaitasuna faltan\nEugene Zheleznyi (1991) Talne, Ukraina\nUkrainatik gehien faltan ematen duena sentitzen/pentsatzen duena transmititu ahal izatea da, hemen, askotan, ezin baitu nahi duena ondo azaldu.\nKetutako janaria faltan\nEdina Eszter (1977) Hungaria, Hungaria\nHungariatik familia du faltan, baita zopak eta ketutako janaria ere.\nElurra du faltan\nBere hizkuntzan bezain ondo ezin komunikatu ahal izatea eta euria ez ditu gustuko, Hungaria herrialde oso lehorra baita. Elurra ere faltan ematen du.\nHizkuntza eta ordutegia desberdinak Herbeheretan eta Euskal Herrian\nMarlijn Van Ijzeren (1978) Amersfoort, Herbehereak\nNederlanderaz hitz egitearen falta igartzen du. Herbeheretako ordutegia eta Euskal Herrikoa ez dira berdinak, ohiturak aldatzen dira. Jatorrizko lurraldean, jendearekin kontaktu gehiago duela nabaritzen du.\nKafetegi gutxiegi lehen, Donostian\nEuskal Herrira etorri zenean, ez zeuden kafetegi asko. Orain, gehiago daude. Asko gustatzen zaio Marlijni.\nJanaria eta familia ditu faltan\nAlia Adhia (1982) Yakarta, Indonesia\nJanaria eta familia igartzen ditu faltan bere herrialdetik. Yakarta oso zaratatsua eta kutsadura handikoa da; hori, beraz, ez du faltan ematen.\nGreziatik zer faltan?\nNikos Politakos (1982) Atenas, Grezia\nGreziatik faltan duena: familia eta lagunak. Bestela, denetik du hemen. Hemengo janaria gustatzen zaio, baina Greziako jaki batzuen falta igartzen du. Eguraldia ere ez zaio gustatzen, urtaro denak izatea egun bakar batean.\nGreziako postreak eta yogurta\nGreziako postreak. Yogurta aipatzen du. Inguruko herrialdeetan ere antzekoa da gastronomia, eta Greziakoa nahasketa bat dela dio.\nHasieran janaria ere botatzen zuen faltan\nRuta Grinyte (1986) Lituania, Lituania\nFamilia eta, hasiera batean janaria, ematen zituen faltan; orain ohitu egin da janarira.\nTaiwango janaria faltan\nYiwen Wang (1981) Kaohsiung, Taiwan\nJanria igartzen du faltan Taiwandik. Hango edari tipikoa. Familia ere bai, baina Internet bidez egoten da haiekin.\nUmetan aske sentitzen zen Turkian\nSalman Garip (1980) Kahraman Maraç, Turkia\nTurkiatik faltan ematen duena umetako askatasuna da: oroitzapen hori du, basora joan eta aske sentitzea, ez zegoen arriskurik. Londonetik, berriz, bere amaren janaria falta du, turkiar estilokoa.\nAlbaniatik ez du ezer faltan\nAurel Ibo (1973) Korça, Albania\nAlbaniatik ez du ezer ematen faltan.\nTina Zigart (1985) Maribor, Eslovenia\nEsloveniatik faltan duena: familia, laguna, txakurra... Pentstau gabe hitz egitea, janaria, musika...\nEsloveniatik faltan II (eslovenieraz)\nFaltan botatzen duena. Eslovenieraz esaten du aurretik gaztelaniaz esandakoa.\nErrumaniatik lagunak faltan\nAndreea Denisov (1990) Bucarest, Errumania\nErrumaniatik falta duena: hango jendea eta ohiturak. Gastronomia, lagunak...\nFamilia, lagunak eta hizkuntza faltan\nJorge Naur Mango Barai (1980) Ginea Bissau, Ginea Bissau\nGuinea Bissautik eta Senegaldik lagunak eta familia ematen ditu faltan, eta baita bere hizkuntza ere: mankanyera. Hemen oso gutxi erabiltzen duenez, galtzen ari da. Hemengo lagun afrikarrak Senegal, Mali, Nigeria, Camerun... herrialdetakoak dira. Lehengusu batekin egiten du mankanyera pixka bat.\nSenegaldik gauza asko ditu faltan\nBake Diatta (1972) Senegal, Senegal\nSenegaldik gauza askoren falta igartzen du: familia, lagunak, janaria, hondartza, frutak, bere hizkuntza... noizean behin Senegalera itzultzen da, eta bertakoekin Skype-etik edo Wassap-ez ere hitz egiten du.\nLyondik faltan: janaria\nClara Martin (1978) Lyon, Frantzia\nJanaria faltan ematen du, eta lagunak eta familia ere bai.\nKurdistandik faltan sentitzen duena\nOmar Erten (1979) Mardin, Turkia, Kurdistan\nKurduen abegi ona, poza eta dantzatzeko grina dira gehien faltan sentitzen dituenak.\nFamilia ematen du faltan\nAlejandro Martinez (1982) Cangas del Narcea, Asturies\nFamilia ematen du faltan, baita lagunak ere. Festez ere gogoratzen da.\nAzerbaijandik faltan ematen duena\nTarana Karimova (1977) Culfa, Azerbaijan\nAzerbaijanetik faltan ematen du: hizkuntza entzutea kalean. Janaria, musika, usainak, lekuak... Joaten dira noizbehinka, umeekin, familia bisitatzera.\nItaliatik faltan ematen duena\nMiki Lamedica (1986) Assisi, Italia\nOrokorrean faltan ematen du Italiako jendea, kultura eta janaria.\nLetoniako ingurumena faltan ematen du\nLaura Lizuma (1988) Mazsalaca, Letonia\nFaltan ematen du Letoniako ingurumena: lurra eta basoak.\nUrruti baina gertu\nDurk Gorter (1952) Easterwâlde, Frisia\nJatorrizko herrialdetik ez du gauza asko faltan ematen. Sarritan joaten da hara, eta harremanetan dago Internet bidez, eta gertu sentitzen ditu hango lagun eta senideak.\nSorterrira maiz itzultzen da\nThomas Frederiksen (1978) Copenhague, Danimarka\nFamiliaren hutsunea igartzen badu ere, Danimarkara bidaiatzeko zailtasunik ez dagoela esaten du.\nSorterrira maiz itzultzen da (danieraz)\nThomasek, danieraz hitz eginez, familiaren hutsunea nabaritzen duela baina beraiengana joatea ez dela zaila kontatzen du.\nGeorgian airea puruagoa\nLela Iosava (1983) Tbilisi, Georgia\nGeorgiatik airea ematen du faltan. Gustatzen zaio hemengo mendia eta itsasoa, baina Georgian airea puruagoa da.\nZer duzu faltan jatorritik?\nBlanca Rocío Tabi Fuérez (1983) Otalavo, Ekuador\nFamilia botatzen du faltan.\nPerutik falta zaiona\nDanitza Rosilla () Peru, Peru\nPerutko familia eta lagunen falta igartzen du hemen dagoenean, baina Perura doanean alderantziz: hemengoena.\nZer botatzen duzu faltan?\nDiana Glebkute (1981) Vievis, Lituania\nJanaria da Lituaniatik faltan gehien botatzen duena.\nEz du bere herrialdeko oroitzapen asko\nFadilu Salifu (1997) Ghana, Ghana\nEz du oroitzapen handirik bere herrialdearena. Baina hango jendea faltan ematen du.\nJendea, ohiturak eta kultura faltan ematen ditu\nChuserra Barrios Irache (1980) Zaragoza, Espainia\nBere herrialdetik jendea faltan ematen du. Zaragozako ohiturak eta kultura ere faltan ematen ditu.\nDena faltan ematen du Etiopiatik\nMarta Abiy (1986) Etiopia, Etiopia\nKultura, familia, bizilagunak... dena faltan ematen du Martak Etiopiatik.\nIrlandako musika, familia eta garagardoa faltan\nLen Bux (1967) Dublin, Irlanda\nIrlandako musika, garagardo beltza, familia eta lagunak ditu faltan.\nFamilia botatzen du faltan\nMarie Toure (1976) Konakry, Gineako Errepublika\nFamilia asko botatzen du faltan, laguntza behar dutenean lagundu ahal izatea.\nZer falta duzu Serbiatik?\nAleks Milovanovic (1972) Novi Sad, Serbia\nSerbian duen familia asko botatzen du faltan, baita lagunak ere, bere hiria eta bertako erreka, hondartza...\n"Gazta da faltan dudana"\nSebastien Cartier (1970) Lyon, Frantzia\nGazta da faltan gehien botatzen duena, Frantzia gertu baitago.\nFamilia, lagunak eta hiria faltan\nAnders Lanzén (1977) Estokholm, Suedia\nSuedian duen familia eta lagunak botatzen ditu faltan, baita dena ulertzea ere. Stockholm hiriaren handitasuna ere faltan botatzen du.\nEguraldi ona faltan\nNuria Puig (1978) Torroella de Montgrí, Katalunia\nKataluniako eguraldia botatzen zuen faltan hasieran, eguzkia.\nZer duzu faltan Errumaniatik?\nAdina Olaru (1982) Sibiu, Errumania\nBere ahizpa eta bere haurtzaroa da gehien faltan botatzen duena, Errumaniako zenbait leku.\nZer duzu faltan?\nMonserrat Mbasogo (1984) Niefang, Ekuatore Ginea\nEkuatore Gineako janaria, familia eta giroa botatzen ditu faltan.\nLucy Ferreira (1979) Salvador de Bahia, Brasil\nBrasildarra da, lan elkarrizketa bat egitera etorri zen urtebeteko lana egiteko. Bertako lasaitasuna oso gustuko du. Familia da gehien botatzen duena faltan.\nFamilia eta janaria faltan\nFamilia da Brasildik faltan gehien ematen duena. Hango janaria ere faltan du.\n"Ahal dudanetan Senegalera joaten naiz"\nMaimouma Bassoum (1986) Podor, Senegal\nSenegaleko familia faltan botatzen du, batez ere ahizpak.\nErrusiako lagunak eta janaria botatzen ditu faltan\nIrina Tichtchenko (1971) Krasnodar, Errusia\nErrusiako lagunak ditu faltan, baita janaria ere.\nItaliako zer duzu faltan?\nGiovanni Zanon (1967) Male, Trento, Italia\nOrokorrean familia da faltan gehien botatzen duena. baina Italiara itzultzen denean bere tokia daukala sentitzen du.\nItaliako zer duzu faltan? (italieraz)\nAnelia Todoroa (1984) Vraca, Bulgaria\nFamilia eta bere etxea botatzen ditu batez ere faltan.\nZer duzu faltan Holandatik?\nWillem Prinse (1962) Heerle, Herbehereak\nGehien faltan botatzen duena jendearen inguruko informazioa erraz jakitea da.\nZer duzu faltan Marokotik?\nMohamed El Idrissi () Alhucemas, Maroko\nBere lurra da eta gauza asko botatzen ditu faltan Marokotik.\n"Hungarieraz hitz egitea faltan botatzen dut"\nAttila Csaki (1980) Nyiregyhaza, Hungaria\nHungariako familia eta janaria botatzen ditu faltan.\nJamel Djellaoui (1967) Cherchell, Aljeria\nFamilia, jendea eta festak dira faltan botatzen dituenak.\nNegurik ez hemen\nMia Rissanen (1963) Helsinki, Finlandia\nLehenengo hilabeteak nolakoak izan ziren kontatzen du. Donostian bizi ziren, eta gero Zumaian. Negurik ez dago hemen, Finlandiarekin parekatuta.\nFinlandiatik negua faltan\nFinlandiatik faltan: negua, elurtutako paisaiak, eta udarako gau luzeak, etxera bizikletan bueltatzeko.\nOrdutegiak oso desberdinak Txinan\nChenshi Fu (1988) Txina, Txina\nTxina eta Euskal Herria alderatzen ditu. Ordutegiak oso desberdinak dira, baina ohitzen ari da.\nGurasoen falta igartzen du\nAlaba bakarra da eta gurasoak ematen ditu faltan.\nGauza gutxi faltan Alemaniatik\nMichael Obach (1968) Melsungen, Alemania\nAlemaniatik familia ematen du faltan; batzuetan janaria ere bai... Gurasoenera doanean asko disfrutatzen du. Satelite bidezko telebistarekin eta Interneten bidez ere zuzeneko harremana dauka alemanierarekin.\nSenegalgo kaleko giroa faltan\nFatou Badji (1979) Dakar, Senegal\nSenegaldik falta duena: kaleko giroa... lagunak, familia...\nItaliatik faltan sumatzen dituenak\nSara Agnetti (1984) Felino, Italia\nLagunak, senideak eta jakiak sumatzen ditu faltan. Pasta beteak, gaztak...\nVietnamera gutxi joan da\nTruc Phuong Truong Thi (1973) Dalat, Vietnam\nVietnamdik faltan duena: bertako jendea, alabek vietnamera gehiago hitz egiteko. 16 urtean 3 aldiz joan da. Aurreko udan bi alabekin joan zen. Paperekin arazoak izan ditu denbora luzean, nahiz eta umeak hemen jaio.\nJendea eta eguraldia\nJendea eta eguraldi ona faltan Kataluniatik.\nFamilia eta galiziera ematen ditu faltan\nHizkuntzak mundua ikusteko moduak dira.\nEuskal Herria eta Erresuma Batua alderatzen\nAritz Branton (1964) Malmesbury, Ingalaterra\nErresuma Batuko garagardoa faltan botatzen du. Euskal Herrian bazkalosteko hizketaldiak oso onak eta luzeak direla dio, nahiz eta hau nahiko unibertsala izan. Horrez gain, mendira joateko dagoen zaletasuna gustuko du.\nKubako eguraldi ona faltan botatzen du\nReiner Marrón Arnau (1977) La Habana, Kuba\nFamilia eta lagunak ez ezik, Kubako giroa faltan botatzen du. Egun ilunak, hotza eta euria ez ditu gustoko nahiz eta ohitu dela aitortu. Kuban bi ordu baino ez du irauten eguraldi txarrak.\nMarkeskua Jauregia, Otaola Hiribidea · 20600 Eibar


IGIk 55.000 euro bideratuko ditu bizikletaz seguru eta arduraz zirkulatzeari buruzko ikastaroak emateko 1.200 ikasleri . El Correo\nIGIk 55.000 euro bideratuko ditu bizikletaz seguru eta arduraz zirkulatzeari buruzko ikastaroak emateko 1.200 ikasleri\n1 noviembre 201600:00\nGasteizko udalak 55.000 euro bideratuko ditu, 2016-2017 ikasturtean, Gasteizko 1.200 ikasleri bizikletaz seguru eta arduraz zirkulatzeari buruzko lantegiak emateko. Prestakuntza ekimen honek bizikletaren erabilera sustatu nahi du, garraiobide iraunkorra den aldetik, eta hiriko kaleetan bizikletekin sortzen diren arazoak arindu. Argi egokiak eta lapurreten aurkako gailuak erabiltzeko beharraz jabetzeko lantegiak ere antolatuko dira. Ingurugiro Gaietarako Ikastegiak Estatuan aitzindari den metodologia propioa erabiliko du horretarako. Lantegi hauek ohikoak dira Europako lurraldeetan, Erresuma Batuan eta Belgikan, esaterako.\nSeguru zirkulatzeko ikastaroetako parte hartzaileek trafikoaren gorabeherak balioesten eta ohiko joan-etorriak bizikletaz egiteko ibilbideak diseinatzen ikasiko dute. Praktikoak izango dira, eta bi fase izango dituzte: lehenengoa, trafikorik gabeko eremu itxi batean egingo dute, bizikleta kontrolatzen eta oinarrizko maniobrak adierazten ikasteko; bigarrena, ikastetxetik gertu dagoen trafiko lasaitua duen kale batean egingo da. Bigarren fase horretan honako maniobrak praktikatuko dira: bidera sartzea, bide-gorrietatik eta partekatutako erreietatik zirkulatzea, bide-gurutzeak, desbideratzeak. 10 orduko ikastaroa da, bizpahiru saioetakoa, eta Lehen Hezkuntzako hirugarren zikloko eta Bigarren Hezkuntzako lehen zikloko ikasleei zuzenduta.\nOrobat eskainiko da bizikletak konpontzeko eta segurtasun gailuak erabiltzeko lantegia, neska-mutilak argiak eramateak, bizikleta egoera onean eta lapurreten kontrako gailuak erabiltzeak duten garrantziaz sentsibilizatu daitezen. Ikastaro hauek praktikoak izango dira, 3 ordukoak, DBHko bigarren zikloko, batxilergoko eta prestakuntza zikloetako ikasleei zuzenduta. Lehen fasean beren bizikleten egoera baloratzeko gauza izan daitezen beharrezko prestakuntza emango zaie ikasleei (zelaren eta eskulekuen altuera eta finkatzea, pneumatikoen presioa eta egoera, balaztak, aldagailua, etab.), eta beren bizikletetan konponketa sinpleak egiten (balaztak, kateari koipea ematea, etab.) irakatsiko. Bigarren fasean, hainbat argi-sistema erakutsiko zaizkie ikasleei, kalitate eta prezio desberdinekoak, eta bizikletetan nola instalatu erakutsiko zaie. Horretaz gain, lapurreten aurkako zenbait sistema ere erakutsiko zaizkie, baita bizikletak nola ondo lotu ere.\nGasteizko Udalak bizikleta sustatzen du garraio iraunkor gisa, Mugikortasun Iraunkorraren eta Espazio Publikoaren Planaren eta Ziklisten Mugikortasunaren Gida Planaren baitan. Egun, mugitzeko benetako aukera bihurtu da bizikleta. Joan-etorrietarako gehiago erabiltzeaz gain, bizikleta sustatzeko politikek ere berekin ekarri dute bizikleten eta gainerako garraiabideen arteko liskartxoak, bereziki oinezkoekin.\nBizikletak mugitzeko aukera gisa erabiltzearen ondorioz sortutako istilu horiek arintze aldera, azpiegitura eta kultura alderdiak sakondu behar dira: Azpiegiturei dagokienez, bidegorriak, trafikoa lasaitzea, aparkalekuak; Kultur arloari dagokionez, berriz, bizikletaren kultura sustatzea, segurtasun arloko sentsibilizazioa eta seguru era arduratsu zirkulatzeko prestakuntza.\nIkasleena da bizikleta erabiltzen hasi den talderik handiena, eta erabiltzaile kopuruak gora egiten jarraitzen du. Horregatik, eta ikastetxeetan prestakuntza lantegien bidez hainbat alderdi lantzeko aukera baliatuta, ikasleei bizikletan seguru zirkulatzeko prestakuntza-lantegi hauek antolatzeko aukera eskaini zaie ikastetxeei (familiek eta ikastetxeek maiz eskatzen dute halakorik).\nLehenengo urratsa bizikleta ondo kontrolatzea da, baina horretaz gain, bizikletaren erabilera arduratsua landu beharra dago: gainerako ibilgailu eta oinezkoekiko errespetua, ondo erabiltzeko autonomia nahikoa izatea, ikasketan sakontzea (praktiko zein teorikoak) eta praktikan sor daitezkeen arazoei aurre egiteko gaitasuna garatzea. Ekimenak ikasleek bizikletaz modu seguru eta arduratsuan zirkulatzeko aukera emango dieten hainbat trebetasun eta ohitura bereganatzea du xede. Azken finean, ikasleei trafikoaren gorabeherak balioesten irakastean, eta eguneroko joan-etorriak bizikletaz egiteko ibilbideak diseinatu eta praktikan jartzean datza.


2019 Artxiboak - Gernikako lobak\nAtzoko gabako bideotxu bat! Eskerrik asko hurbildu zinien danori eta parte hartu dozuen danori: Jabi eta Eneko, Maren, Delirius, Ross Dantza eskola, Piper Gorri elkartie… Turnoatan, zerbitzari lanatan…\nGernikako bonbardaketaren 82. urteurrena\nApirilaren 27an, 29.950 gaua ospatuko dugu Astran. Memoria eta sormen gaua.\nAtzo Gernikeko Lobak be korrikari babesa emoten egon ginen! Eskerrik asko Ongi Etorri Errefuxiatuak Busturialdea, Lobak eta Basque Children gonbidatziarren zuekaz batera korrika eittera. Gure herritik juan biher…\nApirila osoan Astrako lehenengo solairuan “Habanako umeak” eta “The kindness of strangers” erakusketak. Apirilaren 12an 19:00etan “The Guernica children” proiekzioa eta ostean mahai-ingurua, Habanan joandako umeen ondorengoen eskutik.


Ska doinuak biziberritzen eta aberasten\n2019ko uztailaren 18a, osteguna | Ordua Euskal Herrian 02:56:58\nBetagarri ::Hamaika gara\nTalde gasteiztarra ia instituzio bihurtu da euskal musikarien artean. Ska musika oinarri hartuta, horri beste hainbat soinuren aztarnak batu dizkio: rocka, funkya, punka, popa eta beste. Hala, jendetza ugari batzen du Euskal Herrian eta Katalunian egiten dituen kontzertuetan; eta dagoeneko zortzi lan luze kaleratu ditu. Nazioartean ere dezente aritu da, eta aurten Suitza, Alemania eta Hegoamerikako hainbat herrialde bisitatuko ditu. Bederatzi lagunez osatutako familia honek jai giroko musika dantzagarria lantzen du batez ere; hori bai, kantu kritiko eta abertzaleak egiten dizuzte, gizabanakoen eta herrien askatasuna aldarrikatzen dutenak. Euren hizkuntza euskara bada ere, katalanez bi abesti eta gazteleraz bat ere sartu dituzte disko honetan, beste herri horiei keinu eginez.\nÂ«Martxoaren 3ko moduko gertakariak gogoratu behar ditugu, eta errudunak salatuÂ»\n“Jaiak bai borroka ere bai” 80ko hamarkadako leloaren adibidea zarete. Kritika, kontzientziazioa eta musika dantzagarria, jai girokoa uztartzen dituzue…\nMezu bat zabaltzeko ez du axola musika estiloak: musika alaia, lasaia… Doinu guztiek balio dute. Bestalde, musika dantzagarria oso aproposa da mezua helarazteko.\n“Hamaika gara, hamaika pertsona ezagutu eta hamaika lekutan izan gara…”. Zer ikusten duzue atzera eginez gero?\nGauza asko. Beti gogoratzen dugu taldearen hasiera, ilusio handieneko garaia. Gauza txarrak ahaztu egiten ditugu. Japonian, AEBetan eta Alemanian lagunak egitea berezia da.\nHaizezko instrumentuek pisu oso nabarmena dute zuen soinuan…\nBetagarriren klabeetako bat da. Ez ditugu soinua osatzeko edo konponketak egiteko bakarrik erabiltzen. Haizezko instrumentuek ahotsak bezala euren esaldiak dituzte.\nZergatik zaudete aurtengo liga jokatzeko irrikan? Zer du berezia?\nAurten Txapeldunen Liga jokatzen gabiltza, nazioartean emanaldi asko ditugulako: orain Suitzan eta Alemanian gaude; urrian Hegoamerikara joango gara... Ez dugu nahi lan finkorik; lehenengoa taldea da.\nGaldera indiskretu bat: nork irabazi zuen partidua?\nJokalari oso txarrak gara. Ez dugu balio itxurak egiteko. Axubetekin bukatu genuen, orkatila okertuekin...\nGoseak ez du aterik jotzen sartzeko, baina gai da dorreak botatzeko?\nEl Ultimo de la Filak esamolde antzekoa zuen. Irailaren 11n batzuk dorreetatik beren buruaz beste egin zuten. Herrialde askotan, berriz, gosea egunero ateetatik sartzen da eta aurrera egiten dute.\nMartxoaren 3ko moduko gertakariek gogortu dizuete bihotza? Zer gehiago behar da jendea sentsibilizatzeko?\nOso biguna da oroimena, oso azkar ahazten ditugu gauzak. Halako gauzak gertatu badira gogoratu behar ditugu, eta horien errudunak salatu. Tamalez, iaz martxoaren 3ko hainbat biktima berriro eraso zituzten.


«2020ak nire urtea izan behar zuen, baina pandemiak dena eraman zuen» | Kultura | GARA Euskal Herriko egunkaria\nIrati Bilbaok (Durango, 1992) argitaratu berri du bere lehen diskoa, «Begin». Artearen Historiako ikasketak amaitu ondoren, durangarrak musikari ekitea erabaki eta bide berri bat hasi zuen Musikenen. Aldiz, pandemia dela eta, Bilbaok ezin izan du oraindik bere lana aurkeztu. Egun musika irakaslea da. «Begin» diskoa hainbat dendatan eta Bilbaoren sare sozialetan eskura daiteke. Spotyfin ere badago entzungai.\nJazzak estilo asko uztartzen ditu; klasikoagoak dira batzuk, besteak popera gehiago hurbiltzen dira... Puristak egon arren, musika gero eta eklektikoagoa da.\nArtearen Historian graduatu zinen. Noiz hasi zinen pentsatzen musikan modu profesionalean aritzea?\nIkasten nenbilenean talde amateur batean ari nintzen. Une horretan musikari profesionalak ziren pertsona batzuk ezagutu nituen eta, horri esker, ekitaldi batzuetan ordezko bezala lanean hasi nintzen. Horrenbestez, abesteagatik lehen aldiz dirua irabazteko aukera izan nuen. Modu profesionalean aritzeko edo aritzen saiatzeko aukera ikusi nuen hor.\nNola hasi zen «Begin» diskoaren proiektua?\nArtearen Historiako karrera amaitu nuen EHUn eta Irlandara joan nintzen urtebetez. Bertan nengoela, asko botatzen nuen faltan abestea. Bueltan, irakasle batek planteatu zidan Musikene Euskal Herriko goi-mailako musika ikastegian sartzeko proba egitea. Hasieran pentsatzen nuen ez nintzela gai horrelako goi maila batean aritzeko, baina sartzea lortu nuen. Musikenen lau urte eman ondoren, pasa den urtean ikasketak bukatu nituen. Hain zuzen, “Begin” diskoa eskolako laugarren mailan grabatutako lan bat da.\nBeraz, Musikenerako egindako lan bat da grabatutako disko profesionalaren oinarria.\nEgia esan, hasieran ez nuen argi diskoa grabatzea. Musikenen ezagututako kideak toki ezberdinetakoak ziren eta ez nekien proiektuaren etorkizuna zein izango zen. Hala ere, Oiartzungo Mecca Recording Studios-en modu profesionalean grabatzeko aukera sortu zen 2019ko udazkenean eta taldekideekin batera erabaki nuen aurrera egitea eta, behin emaitza ikusita, baita diskoa argitaratzea ere. Egun batean grabatu genuen.\nNolakoa izan zen lagun eta klasekideekin grabatzea?\nPandemia heltzean kontziente izan naiz posible dela Musikenen lau urte alboan izandako lagunekin ez jarraitzea. Izan ere, martxoan elkarri agur esan genionean Aste Santuen bueltan elkar ikusiko genuela uste genuen, eta ordutik ez dugu elkartzerik izan. Beraz, niretzako oso berezia da haiekin jo izana eta lan hori grabatuta geratzea, ez baitakit berriro elkarrekin jotzeko aukera izango dugun.\nDiskoa grabatu zenutenetik, gauza asko gertatu dira. Zer eragin izan du pandemiak?\nGure plana zen 2019ko udazkenean grabatzea, 2020ko udaberrian diskoa festibaletara bidaltzea eta udan jotzea. 2020ak nire urtea izan behar zuen: Musikeneko ikasketak amaitu, lehen diskoa atera, festibal batzuk lotuta nituen... Azkenean, pandemia etorri zen eta dena eraman zuen aurretik. Horregatik, pasa den urteko udaberrian beharrean, udazkenean irten zen diskoa. Gainera, hitzartutako kontzertu guztiak bertan behera geratu ziren eta orain ez nago ziur diskoa zuzenera eramateko aukerarik izango dugun.\nEstilo nahasketa nabaria da diskoan: jazza, popa, swinga... Zuk nola definitzen duzu?\nOrokorrean, jazz diskoa da. Musikenen jazz kantuan graduatu naiz eta estilo horretan sentitzen naiz eroso. Baina egia da jazzak estilo asko uztartzen dituela eta jazzaren barruko estilo batzuk klasikoagoak direla, beste batzuk popera gehiago hurbiltzen direla... Oraindik ere puristak egon arren, musika gero eta eklektikoagoa da jazza.\n«Begin» hasiera besterik ez da. Zer helburu dituzu orain?\nGustatzen zait pentsatzea etorkizunean jarraitu ahal izango dudala abesten eta agertokien gainean egoten. Hori da nire ametsa. Hala ere, errealitatea zein izango den ez dakit. Egun bizitzen ari garena oso momentu latza da kulturarako, baina optimista izaten saiatzen naiz.


Snowdenen ostean, Errusiak Interneteko zaintza areagotzen du\nBy Keir Giles, Elkartekide lankidea, Nazioarteko Segurtasuna eta Errusia eta Eurasia Programa\nErrusiako Interneteko erabiltzaileak gainbegiratze eta zaintza iraunkorragoak eta eraginkorragoak izan daitezke, Segurtasun Zerbitzu Federalak (FSB) babestutako araudi berrien arabera.\nEskaeraren zirriborroa 1, 2014 uztailean indarrean dagoen zaintza mekanismoa aldatuko dela aurreikusten da, Interneteko zerbitzu hornitzaile errusiarrek (ISP) erabiltzaileek jarduera guztietako erregistro osagarriak gordetzera 12 orduz, zuzeneko eta zuzendaritzara behartuz. berehala sartu zen informazio horretara FSBri. Errusiako bozeramaile ofizial eta erdi-ofizialek ohartarazten dute horrek ez lituzkeela segurtasun zerbitzuak eskumen inbaditzaile berririk emango; baina erabiltzaileak eta Interneteko industria ez daude ados eta kezka sortu dute pribatutasunagatik eta praktikotasunagatik.\nAgindu berriak FSBk Errusian Interneteko segurtasunean duen papera indartzen duten azken ekimen batzuei gehitzen zaie. Azpiegitura kritikoen babesari buruzko lege proiektu batek, 2012an eztabaidatua eta orain eztabaidatzen ari denak, FSB zibersegurtasunaren arlo horretako arduraduna jartzen du. Urriaren hasieran FSBk 2014an Sotxiko Olinpiar Jokoetan lehiakideen eta ikusleen komunikazioen zaintza tekniko zabala egiteko planak arreta piztu zuen Mendebaldeko hedabideetan. Eta urriaren 17an Estatuko Dumari aurkeztutako lege proiektuak FSB berretsi zuen ziberkrimenaren aurkako eta Errusiako informazioaren segurtasunerako beste mehatxu batzuen aurkako jarduera ugari burutzeko, zehaztutakoaren arabera zerbitzuaren eskumenen gainetik daudenak. bere jarduera arautzen duen Lege Federalean.\nAzken ekimenak SORM kontrol sistemara errotik berritzea ekarriko luke, FSBri eta legea betearazteko agentziei Interneteko erabilerari buruzko datu kopuru mugatua eskaintzen baitio. Baldintza berriek Interneteko jardueran jasotako informazio sorta zabalduko lukete, ahots bidezko komunikazioak barne. Zenbait ISP kezkatuta daude sarbide zuzena lortzeko xedapena konstituzioaren aurkakoa eta legez kanpokoa dela eta, gaur egun, FSBk egungo edozein eskakizun saihestuko luke, erabiltzaileak komunikazioen pribatutasunari buruzko legezko eskubideak urratzen dituen edozein atzemate edo berreskurapen jarduera justifikatzeko eta onarpena lortzeko.\nPribatutasuna eta praktikotasuna\nHala ere, Errusian Interneteko segurtasuneko beste ekimen batzuekin gertatzen den moduan, esate baterako, adingabeentzako kaltegarriak izan daitezkeen guneen Erregistro Bateratua ('Interneteko zerrenda beltza' deiturikoa), Interneteko industriak eta informatutako iruzkinlariek kezkatuta daude pribatutasun-inplikazioez gain, proposatzen denaren bideragarritasuna. Orain arte "zerrenda beltza" errepresiorako tresna gisa erabiliko ote zen beldurrak ez du oinarririk izan, eta kritika gehienak bere akatsen ezarpenean oinarritzen dira, eta horrek Interneteko baliabide guztiz zilegiak eten egiten ditu.\nEra berean, proposatutako araudi berriari buruzko iruzkin gehienek kostua eta praktikotasuna nabarmentzen dituzte lehenik, eta pribatutasun legeriaren eta Errusiako konstituzioaren arau-hauste potentzialak bigarrenean. 75 milioi errusiar Interneteko erabiltzaileek aldi berean 12 ordutan gordeta egon behar duten datuen bolumena eta datuen bilketa tasa erlazionatuta, erronka tekniko garrantzitsu eta garestia izango dira telekomunikazio operadore handienentzat. ISPak gordetzea kudeatzeko xedapenak zenbait iruzkin interpretatzailek lan karga eta kostu hori FSBtik industria pribatura pasatzeko bide gisa interpretatu dituzte - eskakizunak are zailagoak izango lituzketen jokalari txikientzako inplikazio larriak ditu.\nEkimen errusiar hauek Edward Snowden Moskura iritsi eta gero eta azkarrago datozela ironia geruza anitz gehitzen ditu. Errusiako hedabideek neurri berrien arrazoibide ofizialik edo justifikaziorik ez dutela adierazi dute. Baina Errusiari bere Interneteko kontrol eta zaintza sistemari buruzko kritika inplizitu eta esplizitua nabarmen ez dela nabarmendu AEBetako sistemen eskakizunen eta irismenaren berri eman ondoren, gerta liteke Errusiako agintariek barkamena eskatzeko beharra gutxiago sentitzea. edonor segurtasun nazionala babesteko bitarteko propioengatik. Bitartean, AEBek eta aliatuek egindako ezkutuko jarduera salatu ondoren, Snowdenek "giza eskubideen aldeko ekintzaile" gisa hartu du aterpe jarduera hori ahalik eta hobekien emulatu nahi duen herrialde batean, horietako batzuk agerian.\nAraudi berriari buruzko errusiar iruzkinen berrikuspenean, pribatutasunaren eta segurtasun nazionalaren arteko orekaren inguruko eztabaida ezaguna azaltzen da, baina segurtasun interesei Erresuma Batuan ohituta gaudenak baino pisu handiagoa ematen die. Beste faktore batzuen artean, honek SORMen aspaldiko onarpena izan dezake. Nolanahi ere, kontuan hartzen duten Interneteko erabiltzaile gutxi horiek ohituta daude komunikazioak segurtasunaren mesedetan kontrolatzen direla berez eta ez dutela interneteko erabiltzaileen pribatutasun ilusiorik jasan Europan eta Ipar Amerikan.\nErrusiako lineako segurtasuna bermatzeko FSBren papera areagotzea bilatzen duen agindu berrien zirriborroa bigarren kontsulten txanda hasten ari da interesa duten beste gobernu agentzietan. Aurretik izandako esperientziak iradokitzen du prozesu honek, baita eztabaida publiko eta industrialak ere, proposatutako arauak lasaitu egin ditzakeela legean baieztatu aurretik. Baina oraingoz, aginduaren oraingo bertsioa Errusiako gobernuaren atarian geratzen da eztabaida publikoa egiteko legegintza-ekimen - "Adituen iritzia" lortzeko eremua erabat hutsik dagoela.\nGai erlazionatuak:cyber segurtasunInterneteko zerbitzu hornitzaileakInterneteko zaintzaISPSnowden\nBatzordeak proposatzen arrantza Atlantikoko eta Ipar Itsasoko 2014 egiteko aukera\nEtxeko panela, DHS ziber-taldea berritzeko faktura aztertzeko\nDatuen babesa: '#Snowden kasuak erakutsi du AEBek arau fidagarriak bete behar dituztela'\n#Mobilemalware Kanpaina cyber gaizkile mantentzeko zure sakelakoa atera nahi du


Harriak Txinako kablea kobrez estalitako altzairuzko alanbre kable koaxialaren fabrika eta hornitzaileentzako |MUNDU BAT\nKobrez estalitako aluminiozko alanbrea (CCA)\nTitanio dioxidoa helburu orokorrerako\nAlanbre eta kableentzako kaltzio-zink egonkortzailea\nAltzairu galbanizatutako alanbrea kablea hazteko\nParafina kloratua 52\nOPGW kableentzako altzairu galvanizatuzko hariak\nKobrez estalitako altzairuzko alanbre kable ardazkiderako\nKobrez estalitako altzairuzko alanbrea hari bimetaliko bat da, altzairuzko hari bat eta kanpoaldean kobrezko geruza dituena.Kobrez estalitako altzairuzko alanbreak altzairuaren trakzio-erresistentzia handiko propietate mekanikoak, kobrearen eroankortasunaren propietate elektriko handiak eta ukipen-erresistentzia baxua konbinatzen ditu, beraz, eroankortasun handiko eta trakzio-erresistentzia handiko ezaugarriak ditu.\nKobrez estalitako altzairuzko alanbrea eskain dezakegu electroplating metodoa eta estaldura metodoa bezeroen eskakizunen arabera.\nHorien artean, electroplating metodoak elektrodeposizioaren printzipioa erabiltzen du altzairu-hariaren gainazalean kobre-geruza bat xaflatzeko kobre gatz-soluzio batean.Gero, electroplated alanbre hutsuneak luzatu eta bero tratatzen dira, hainbat zehaztapen eta propietate dituzten kobrez estalitako altzairuzko hari bihurtzeko.\nEstaldura-metodoa altzairu-haria eta kobre-zerrenda aldez aurretik tratatzea da, eta, ondoren, kobre-banda altzairu-hariaren gainazalean biltzea argon-arkuko soldadura bidez, eta, ondoren, kobrearen eta altzairuaren gainazala marraztu konbinazio ona lortzeko.Kobrez estalitako altzairuzko hariak lortzeko, beharrezko zehaztapenekin eta errendimenduarekin.\nKobre hutsezko alanbrearekin alderatuta, kobrez estalitako altzairuzko alanbreak abantaila hauek ditu:\n(1) Maiztasun handiko transmisio-galera baxua du, eta bere errendimendu elektrikoak CATV sistemaren beharrak betetzen ditu;\n(2) Zehar-sekzio eta baldintza berdinean, kobrez estalitako altzairuzko alanbrearen erresistentzia mekanikoa kobre solidoaren alanbrearen bikoitza da.Inpaktu eta karga handiak jasan ditzake.Ingurune gogorretan eta maiz mugimenduetan erabiltzen denean, fidagarritasun eta nekearekiko erresistentzia handiagoa du bizitza luzearekin;\n(3) Kobrez estalitako altzairuzko alanbrea eroankortasun eta trakzio-indar ezberdinekin egin daiteke, eta bere errendimenduak kobre-aleazioen ia propietate mekaniko eta elektriko guztiak barne hartzen ditu;\n(4) Kobrez estalitako altzairuzko hariak kobrea altzairuarekin ordezkatzen du, eta horrek eroalearen kostua murrizten du;\n(5) Kobrez estalitako altzairuzko alanbre-kableak egitura bereko kobre-nukleoko kableak baino arinagoak dira, eta horrek garraio-kostuak murrizten ditu eta instalazioa erraztu dezake.\nEman dugun kobrez estalitako altzairuzko alanbreak ASTM B869, ASTM B452 eta beste arau batzuen baldintzak bete ditzake.Tentsio-erresistentzia kalitate handiko altzairuarekin egin daiteke, hala nola karbono baxuko altzairuarekin, karbono ertaineko altzairuarekin eta karbono handiko altzairuarekin, bezeroen beharren arabera.\nKobrez estalitako altzairuzko alanbrea kable bidezko telebistako harpidedun linearen kable ardazkidearen barne eroale gisa erabil daiteke;Elektrizitate-transmisioko eta telefono-lerroen aireko linea gisa erabil daiteke;Elektronika industriako hainbat gailu elektronikoren berunezko hari eta antena gisa erabil daiteke.\n1. orria, kobrez estalitako altzairuzko eroale elektrikoa CATV-ren jaitsierarako\nDiametro nominala (mm)\nMax.Eroalearen DC erresistentzia 20(Ω/km)\nMin. trakzio erresistentzia (MPa)\n2. orria Kobrez estalitako altzairuzko alanbrea aplikazio elektronikorako\nMin.hausteko luzapena (%)\nMax.bolumen erresistentzia 20 ℃-tan(Ω·mm2/m)\n1) Produktua gas biltegi lehor eta aireztatu batean biltegiratu behar da (hezetasuna ez da % 65 baino handiagoa izango, euriaren aurkako, iragazgaitza eta korrosiborik gabeko gasa);\n2) Produktua guztiz ontziratu behar da eta hezetasuna saihestu;\n3) Produktuak pisu handietatik, erorketetatik eta bestelako kalte mekanikoetatik babestu behar du biltegiratze eta garraioan.\nAurrekoa: PE fisikoki apardun isolamendu-konposatuak (OW3068/F)\nHurrengoa: Kobrez estalitako aluminiozko alanbrea (CCA)\nKobrez estalitako altzairuzko alanbrea\nErabilera industrialerako Dioctil Tereftalatoa\nZuntz optikoko kableetarako altzairu galvanizatuzko hariak\nBero-txiki daitekeen kablearen amaierako kapa\nPoliesterrezko Lotura Hariak\nKarbono beltza alanbre eta kablerako\nAlanbre eta kableentzako kaltzio karbonatoa\nHt isolamendu zinta, Mika zinta isolatzailea, Mylar zinta isolatzailea, Kable isolatzeko zinta, Mika isolatzeko zinta, Mika Zinta Isolamendu Elektrikoa,


EAEn nekazaritza, arrantza eta elikaduraren sektoreetako elkarte eta federazio profesional eta enpresarialei laguntzak 2017 - Ekonomiaren Garapena eta Azpiegitura Saila - Euskadi.eus\nEAEn nekazaritza, arrantza eta elikaduraren sektoreetako elkarte eta federazio profesional eta enpresarialei laguntzak 2017\nEuskal Autonomia Erkidegoko nekazaritza, arrantza eta elikaduraren sektoreetako elkarte eta federazio profesional eta enpresarialetarakolaguntzen deialdia egitea, 2015. urtean. Laguntza horiek azaroaren 15eko 233/2011 Dekretuan ezarritakoak dira.\n540.372 euro erabiliko dira guztira 2017. urtean, Euskal Autonomia Erkidegoko Aurrekontu Orokorretan ezarritako aurrekontu-kredituaren arabera. Honela banatuko da diru-kopuru hori:\n– Nekazaritza-sektorerako: 260.000 euro\n– Elikaduraren sektorerako: 100.000 euro\n– Arrantza-sektorerako: 180.372 euro\nDeialdiaren araudia Agindua, 2017ko irailaren 27koa, Ekonomiaren Garapeneko eta Azpiegituretako sailburuarena, zeinaren bidez iragartzen baita azaroaren 15eko 233/2011 Dekretuan ezarritako esparruaren barruan Euskal Autonomia Erkidegoko nekazaritza, arrantza eta elikaduraren sektoreetako elkarte eta federazio profesional eta enpresarialentzako 2017ko ekitaldiko laguntzak emateko deialdia (Elkarteak Programa).\nEusko Jaurlaritza > Ekonomiaren Garapena eta Azpiegiturak\nNekzaritza sektorerako (Resu Abasolo)\nFaxa: 945 01 99 89\nElikagaien sektorerako (Javier Latorre)\nTelefonoa: 945 018251\nFaxa: 945 019702\nArrantza sektorerako (Marian Sanchez de la Flor)\nTelefonoa: 944 031462\nFaxa: 94 4031461\nElkarteak 2017 laguntzen eskabide formularioa\nElkarteak 2017 laguntzen eskabidea word formatoan (doc , 273.0 KB)\nElkarteak 2017 laguntzen eskabidea pdf formatoan (pdf , 214.3 KB)\nElkarteak laguntzeen gastuen justifikazioa (doc , 229.0 KB)\nEraketa-aktaren eta estatutuen kopia\nHala badagokio, erakundea batasun, federazio edo bestelako erakunde baten barruan dagoelako izaera egiaztatzen duen agiria.\nIdentifikazio Fiskaleko Txartelaren kopia.\nZerga-betebeharrak eta Gizarte Segurantzarekikoak egunean dituela egiaztatzen duten ziurtagiri eguneratuak.\nPFEZ 190 agiria, nominapeko langileen gastuak justifikatzeko.\nBEZaren aitorpena egitetik salbuetsita dagoelako agiria, hala badagokio, foru-aldundiak eginikoa.\nKide diren sektoreko enpresen izenak biltzen dituen zerrendaren agiria, erakundearen idazkariak egina, eskaera aurreztu baino hilabete lehenago eguneratua. Horrez gain, kide bakoitzak emandako ekarpen-kuota ere adierazi behar da.\nErakundeak proiektu eta jarduera berberetarako eskatutako laguntzei buruzko zinpeko adierazpena.\nZinpeko edo ardurapeko aitorpena, egiaztatzeko erakunde eskatzaileak ez duela diru-laguntza edo laguntza publikoak jasotzea eragozten dion zehapen penalik zein administrazio-zehapenik jaso, eta ez daukala horretarako legezko inolako debekurik, sexu-bereizkeriagatiko debekuak barne, emakumeen eta gizonen arteko berdintasunerako otsailaren 18ko 4/2005 Legearen azken xedapenetatik seigarrenean ezarritakoarekin bat etorriz.\nErakunde eskatzailearen ziurtagiria, aginte-organoen eraketari eta sexuaren araberako banaketari buruzkoa.\nNekazaritza eta Abeltzaintza Zuzendaritza - Vitoria-Gasteiz\nDonostia-San Sebastián, 1 - 4. solairua (O eraikuntza)\nElikagaien Kalitate eta Industrien Zuzendaritza - Vitoria-Gasteiz\na) Eraketa-aktaren eta estatutuen kopia\nb) Hala badagokio, erakundea batasun, federazio edo bestelako erakunde baten barruan dagoelako izaera egiaztatzen duen agiria\nc) Identifikazio Fiskaleko Txartelaren kopia\nd) Zerga-betebeharrak eta Gizarte Segurantzarekikoak egunean dituela egiaztatzen duten ziurtagiri eguneratuak.\ne) PFEZ 190 agiria, nominapeko langileen gastuak justifikatzeko.\nf) BEZaren aitorpena egitetik salbuetsita dagoelako agiria, hala badagokio, foru-aldundiak eginikoa.\ng) Kide diren sektoreko enpresen izenak biltzen dituen zerrendaren agiria, erakundearen idazkariak egina, eskaera aurreztu baino hilabete lehenago eguneratua. Horrez gain, kide bakoitzak emandako ekarpen-kuota ere adierazi behar da.\nh) Erakundeak proiektu eta jarduera berberetarako eskatutako laguntzei buruzko zinpeko adierazpena.\ni) Zinpeko edo ardurapeko aitorpena, egiaztatzeko erakunde eskatzaileak ez duela diru-laguntza edo laguntza publikoak jasotzea eragozten dion zehapen penalik zein administrazio-zehapenik jaso, eta ez daukala horretarako legezko inolako debekurik, sexu-bereizkeriagatiko debekuak barne, emakumeen eta gizonen arteko berdintasunerako otsailaren 18ko 4/2005 Legearen azken xedapenetatik seigarrenean ezarritakoarekin bat etorriz.\nj) Erakunde eskatzailearen ziurtagiria, aginte-organoen eraketari eta sexuaren araberako banaketari buruzkoa.\nformularioak bete (doc eta pdf formatuak)\nGastuen justifikazioa bete\nHUTS-ZUZENKETA, honako ebazpen honena: «Ebazpena, 2018ko martxoaren 20koa, Nekazaritza eta Abeltzaintzako zuzendariarena, Arrantza eta Akuikulturako zuzendariarena eta Elikagaien Kalitate eta Industriako zuzendariarena, zeinarekin argitara ematen baitira 2017ko ekitaldian emandako diru-laguntzen onuradunen zerrendak, EAEko nekazaritza, arrantza eta elikaduraren sektoreetako enpresa- eta lanbide-elkarte zein federazioentzako laguntzak emateko erregimena arautzen duen azaroaren 15eko 233/2011 Dekretuan ezarritako markoaren barruan (Elkarteak Programa). (pdf) [2018/03/20]\nGora jotzeko errekurtsoa (pdf , 1.6 MB)\nAukerako berraztertzeko errekurtsorako inprimakia (pdf)\nUko egitea (pdf , 974.87 KB)


Konkistatzailea, 1942 - Guggenheim Bilbao Museoa New York\nZer ikasiIrakasleak eta ikasleakKonkistatzailea, 1942 Bisitaldiak ikastetxeetarako\nGaiak | Konkistatzailea, 1942\nKonkistatzailea (Le Conquérant), 1942\nOlio-pintura larru sintetikoaren gainean, kartoi gainean itsatsia\nBilduma pribatua, Francia\n“Sormena, garai zail horietan, orijinala zen, eta beldurrari eustea nahiz hura saihestea zuen helburu. Izan ere, norberak ezin du beti artelan izugarririk egin aurrez aurre erantzuteko indarkeriari, gerraren eta ideologien monumentalitateari. Fabrice Hergott.\nJoseph Steib [Mulhouse (Haut-Rhin, Frantzia), 1898–Brunstatt (Haut-Rhin, Frantzia), 1966] udal langilea zen Mulhouse hiriko Ur Sailean, harik eta 1940ko hamarkadaren hasieran, osasun-arazoak tarteko, bere lana utzi behar izan zuen arte. Ordurako, artista amateur ere bazen. Gerraren hasieran eta alemanen inbasioan, Steibek bere estiloa errotik aldatu zuen eta haren emaztea bera ere ikaratzen zuten dozenaka irudi margotzen hasi zen.\nSteibek margotu egiten zuen Hitlerren eta haren jeneralen aurka zegoela erakusteko; nazien erregimen iraingarria erakusteko, Frantzian armada alemanak Bigarren Mundu Gerran (1940–44) ezarritako okupazio-agintearen mende egunero sufritzen zen umiliazioa erakusteko; baita Frantziako Errepublika itzultzen ikusteko zuen irrika bizia erakusteko ere. Bere margolanetan kontatzen zuen zapaldutako herritarren egunerokoa, ikusten zituen mortifikazioa eta basakeria; xehetasunak ere ematen zituen nazien propaganda-erabileren inguruan.\nHitler Steiben gai gogokoen bihurtu zen. Konkistatzailea (Le Conquérant, 1942) bere margolanean, Steibek Führer-en irudi mitifikatua munstro gisako figura aberetua bihurtu zuen. Nazien erregimenari buruzko mezu eta sinboloz betetako margolana sortu zuen. Hitlerren bekainetatik ihes egiten duten txoriak margotu zituen, hondakin arraroak sortzen dituzten belarriak, bi sugerekin egindako svastika bat, eta baita buruz behera dagoen txerri bat ere kokotsa eta ahoa irudikatzeko. Margolanaren behe-eskuinaldean, Steibek paleta bat plazaratu zuen, pintzelak eta guzti. Goialdean ere pintzel bat dago, gorbata balitz bezala jarria. Steibek elementu horiek ikur modura margotu zituen, Hitlerren porrotaren erakusle, zeren, 1907an eta 1908an, Vienako Arte Ederretako Eskolan sartzeko azterketa huts egin baitzuen.\nSteibek margotzen jarraitu zuen, ikusten ari zena gaitzesten, harik eta Hitler hil eta haren erregimena deuseztatu zen arte. Alsazia eta Frantzia askatzearekin batera, sormen- eta askatasun-giroa piztu zen. Askapena gertatu eta handik hilabete gutxira, berrogeita hamar pinturatik gora erakutsi zituen Brunstatteko udaletxean, Ametsen aretoa (Le Salon des rêves) izenburupean. Artelanok bere ilusioaren erakusle ziren, eta jirabiraka zebiltzan amorruaren, itxaropenaren eta satiraren artean. Ametsen aretoan 1939tik 1944ra bitarte modu klandestinoan sortu zituen margolan guztiak sartu zituen.\n1. Fabrice Hergott, hitzaurrea, L’Art en Guerre, Francia, 1938–1947. De Picasso a Dubuffet, erakusketa katalogoa. Bilbo: Guggenheim Bilbao Museoa; Madril: La Fábrica, 2013\n4. Le Point online egunkaria. Jaulie Malaure, Le Conquerant ou Hitler ridiculise Steib, c’est bien. Argitaratze-data: 2012/11/09.\n5. Ian Kershaw, Hitler 1889-1936: Hubris. New York: W. W. Norton & Company, 2000\n6. Musées de la Ville de Strasbourg. Joseph Steib et Le Salon des revês erakusketa.\nArretaz begiratu Steiben margolanari. Artelan hau ahalik eta zehatzen deskribatu. Zer ikusten duzu? Margolana azaldu beharko bazenio hura ikusterik ez duen norbaiti, nola deskribatuko zenioke?\nHau da Steibek Hitler diktadore alemanari egindako erretratua. Zer ikas dezakegu artistak Hitlerrez pentsatzen zuenari buruz, haren jarrera, itxura eta janzkerari erreparatuta? Zer esan dezakezu bere nortasunaz? Egin adjektiboen zerrenda bat pertsona hori deskribatzeko. Bere keinua aztertu eta imitatu. Zure ustez, artistak zer nolako asmo eta mezuak helarazi nahi zituen? Hitler entzuterik izango bagenu, zer esango luke?\nEskatu ikasleei Hitlerren argazki bat bila dezatela eta margolanarekin konpara dezatela. Zer nolako hazpegiak soiltzen edo nabarmentzen dira aldartea edo sentimendua irudikatzeko? Nola deskribatuko zenuke margolan honetan ageri den pertsonaren aldartea?\nIkasleekin aldi berean erretratu desberdinei erreparatu eta Steiben artelanarekin konparatu. Aztertu artisten era askotako moduak nortasunaren ezaugarriak irudikatzeko. Aztertu zer nolako aldeak dauden benetako hazpegien eta sinbolikoki erabiltzen diren hazpegi nabarmenduen artean; eta jardun hizketan artistek, ideia edo emozio zehatz bat komunikatzeko, hazpegiak nola handi ditzaketen azalduz. Konparatu Steibek Hitlerri egindako erretratua beste artistek egindakoekin. Zertan dira antzekoak ala desberdinak Steibek egindakoarekin?\nEskatu ikasleei zerrenda bat egiteko honako gauza hauekin osatua: beren interesak, zaletasunak, dauzkaten gauzak eta gehien estimatzen dituztenak, eta beren bizitzako momentu garrantzitsuak. Jarraian, zerrenda hori kontuan hartuz, eskatu ikasleei erretratu sinboliko bat sor dezatela, beren nortasuna, gaitasuna eta gustuak irudikatuko dituena. Amaitutakoan, erakutsi erretratuak eta eskatu ikasleei denen artean aztertzeko zein aukera egin duten eta zergatik.\nSteib gertaera soziopolitiko garrantzitsuen lekuko izan zen: bi mundu gerra, naziek Frantzia okupatu zutenekoa eta Holokaustoa. Mundu mailako gertaera garrantzitsu horiek (beherago banan-banan aipatuak) eragin zuzena izan zuten bere bizitzan. Eskatu ikasleei iker dezatela ondorengo gertaerei buruz eta mundu osoko historian izan duten eraginari buruz. Eskatu ikasleei azalpen kronologikoa egin dezatela, garaian-garaiko gertaeren berri emateko; eta gero, ikasgelan erakusteko.\n· 1914–18: Lehen Mundu Gerra\n· 1933–45: Holokaustoa\n· 1939–45: Bigarren Mundu Gerra\n· 1940–44: Frantzia alemanen okupaziopean\nAretoa: XIX. mendeko Frantzian, “aretoak” erakusketa handiak ziren, artista berriak zein artista ospetsuak jendaurrean aurkezteko.\nErretratua: Pertsona baten irudikapen artistikoa, non aurpegia eta haren adierazpena nabarmentzen diren. Bere helburua da pertsonaren antza, nortasuna eta aldartea bera ere irudikatzea.\nFührer: Hitz alemana buruzagia edo gidaria esan nahi duena, eta, gaur egun, nagusiki Hitlerrekin lotzen dena.\nSatira: Ikus-artearen generoa, umorea, ironia, barregarria dena edota karikatura erabiltzen dituena norbait edo zerbait lotsagarri uzteko.\nSinbolikoa: Beste zerbaiten erakusgarri den zerbait, modu piktorikoan edo testualean.\nSvastika: Lau beso dituen gurutze aldeberdina. Antzinako ikurra, 1920. urtean Alderdi nazi alemanak bereganatua.\nEmmanuel Guigon, Fabrice Hergot, Tomi Ungerer, Sarkis, Georges Sebbag, François Petry. (2006): Joseph Steib, Le Salon des revês. Musées de Strasbourg.\nFuentes, Vilma. “Joseph Steib: Sueños y pesadillas”, La Jornada, 2006ko apirilaren 30a.\nMusées de la Ville de Strasbourg. Joseph Steib et Le Salon des revês erakusketa\nThe United States Holocaust Memorial Museum, Holocaust Encyclopedia\nYad Vashem:World center for documentation, research, education, and commemoration of the Holocaust\nZer ikasiIrakasleak eta ikasleakHezitzaileentzako gidakKonkistatzailea, 1942 Web korporatiboa


Walk On Project - bizkaie.biz\nWOPeak proiektuaren hurrengo helburua Gasherbrum mendiak izango dira\nDabi Piedra\t2016-06-06 11:53 Kulturea\nMendizaletasunaren bidez gaixotasun arraroak ikertzeko babesa batzeko proiektua, WOPeak, zortzigarren etapara heldu da: Alberto Iñurrrategi, Juan Vallejo eta Mikel Zabalza Gasherbrum mendi-moltsora joango dira, hango zortzimilakoren bat, edo batzuk, igoteko asmoz. Jon Herranz kameralaria be espedizinoan izango da.\nEguraldi txarrari aurre eginda, Chamlang tontorrera heldu dira WOPeak espedizinokoak\nBizkaie! 2015-10-19 13:07\nNepal aldean dabilz Alberto Iñurrategi, Juan Vallejo eta Mikel Zabalza, Chamlang 2015 espedizinoan, WOPeak proiektuaren barruan. Chamlang (7.319 m) mendiko tontorrera heldu dira, baina eguraldiak ez dau askorik lagundu eta berehala beherantz egin behar izan dabe. Vivac eran pasau beharko dabe gaua, 6.600 metroan.\nIII. Estropatadea Bilboko itsasadarrera bueltauko da garagarrilaren 5ean\nBizkaie! 2015-06-23 17:42\nIII. Estropatada, Walk On Projecten aldeko jaialdiak lortutako dirua neuroendekapenezko gaixotasunen ikerketak egiteko erabiliko da. Gainera, egun osoan zehar edade guztietako personei zuzendutako jarduerak antolatu ditue: magia, The Groovies taldearen kontzertua, zumba, giza mahai-futbola, ohe elastikoak, joko tradizionalak...\nWOPeak ekimenak Paiju Peak, Jannu eta Cho Oyu mendietara eroango ditu Iñurrategi, Zabalza eta Vallejo\nBizkaie! 2014-06-17 18:36\nMendia, jarduera alpinoa, izan ziran WOP Fundazinoaren lehenengo pausuen abiapuntua, 2010ean. Eta mugarriz mugarri, beste erronka bati ekitekotan dabilz. Gaur aurkeztu dabe Bilbon WOPeak egitasmoa, Alberto Iñurrategi, Juan Vallejo eta Mikel Zabalza mendizaleak Paiju Peak, Jannu eta Cho Oyu mendi ezagunetara eroango dituan ekimena\nWOP 2013 jaialdia egun bakarrean egingo da, urriaren 11n\nBizkaie! 2013-09-20 14:00 Musikea\nThe Walk On Project Fundazinoak antolatzen dauen WOP 2013 jaialdiaren behin betiko kartela jakinarazo dau. Egun bakarrean egingo dira kontzertuak urriaren 11n, eta La Casillan barik, Santana 27 aretoan egingo da aurten. North Mississippi Allstars, Lisa & The Lips, Capsula, Lightning Malcom, Sonic Trash eta WOP Band taldeek osotuko dabe egitaraua.\nWOP jaialdiak North Mississippi Allstars, Lisa and The Lips, Capsula eta Sex Museum batuko ditu urrian Bilbon\nBizkaie! 2013-07-24 18:32 Musikea\nThe Walk On Project mobimentuak antolatzen dauen III. Wop jaialdia egingo dau urriaren 11n eta 12an Bilboko La Casilla pabilioian, eta dagoeneko iragarri ditu parte hartuko daben lehen taldeak: North Mississippi Allstars eta Lisa & The Lips estadubatuarrak, Capsula argentinar-bilbotarrak, Sex Museum madrildarrak, Money For Rope australiarrak eta Zodiacs eta Sonic Trash bizkaitarrak.\nMikel Renteriak eta Mentxu Mendietak sortu eben WOP euren seme Jontxuren neuroendekapenezko gaixotasunari aurre egin guran ikerketak bultzatzeko.


Goiaren Gobernuak «berandu eta gaizki» heldu dio turismoaren arazoari, EH Bilduren ustez | Euskal Herria | Naiz\nDonostiako EH Bilduk hiriburuko alkate den Eneko Goiaren Gobernuarengan jarri du turismoaren arazoaren gaineko ardura, honek «berandu eta gaizki» heldu diola salatuz. Masifikazioa eta ez-legezko pisu turistikoak dira kezka iturri nagusi koalizio independentistarentzat.\nNAIZ|DONOSTIA|2017/08/05 12:10|30 iruzkin Eguneratua:\nDonostiako Alde Zaharra, jendez gainezka. (Andoni CANELLADA/ARGAZKI PRESS)\nDonostian pil-pilean dago turismoaren gaineko eztabaida, eta horretan bere alea jarri nahi izan du EH Bilduk prentsa ohar baten bidez. Turismoaren gorakada nabariaren harira, honen gainean egiten den kudeaketa ereduarengan jarri du azpimarra koalizio independentistak, eta Eneko Goiaren Gobernuak azken bi urteotan beste aldera begiratu duela salatu du.\nMasifikazioa eta legez kanpoko pisu turistikoak ikusten ditu EH Bilduk arazoaren erdigunean, eta horretan ere Goiari ostrukarena egitea leporatu dio: «Bestetik, Alde Zaharrean, bizi kalitate minimo bat ziurtatu beharrean, Udal Gobernua kontrako norabidean ari dela salatu dute kolore guztietako auzotarrek».\nGaineratu dute koalizioko kideek pisu turistikoen gorakadaren ondorioz alokairuaren prezioak %17 egin duela gora 2016an, «eta horren ondorioz herritar askok hiritik kanpo joan behar izan dute bizitzera». Ildo horretan, leporatu diote Udalari hirian dagoen pisu turistiko kopuru zehatza ez jakitea; EH Bilduren iritziz, 1.500 legez kanpoko pisu turistiko daude Donostian.\nUdal Gobernuak iragarri ordenantza berriaren inguruan, azaldu dute koaliziotik badela lehendik ere pisu turistikoak kontrolatzeko araudirik -Plan Orokorrean jasoa-, nahiz eta aitortu gutxitan betetzen dela aipatu araudia. Edozein kasutan, ordenantza berriaren aitzakian ez-legezko pisu turistikoentzat amnistiarik ez dutela onartuko adierazi dute EH Bildutik.\nMasifikazioari dagokionez, Alde Zaharrak dituen zerbitzu beharrei egin die azpimarra koalizioak: Orixe ikastola, osasun-etxe berria... Afera hauek konpondu beharrean, EAJ eta PSE aurkako norabidean ari direla salatu du EH Bilduk.\nHonen guztiaren aurrean, eztabaida «lasai» bat proposatu du, aitortuz diskurtso batzuk problematika zehatza ezagutu gabe eraiki direla: «Eztabaida lasaia behar da, irtenbide ahalik eta eraginkorrenak ezarri ahal izateko. Zentzu honetan, dagokigun arduraz jokatuko dugu».\nEH Bilduk turismo proposamena aurkeztu zuen orain dela aste batzuk, eta etorkizunean proposamen horri helduko diotela aurreratu dute.


Katakrak eta Kondestablen ospatuko dira REAS Nafarroaren Ekonomia Sozialari Buruzko XV. Jaurdunaldiak merkatu energetikoen inguruan – REAS Navarra-Nafarroa\nKatakrak eta Kondestablen ospatuko dira REAS Nafarroaren Ekonomia Sozialari Buruzko XV. Jaurdunaldiak merkatu energetikoen inguruan\nPublished by REAS Navarra on 15 March 2022 15 March 2022\nREAS Nafarroak gaurko eredu energetikoa gainditzeko beharrean jarriko du aurtengo edizioan, honek gizartean dituen eraginetan eta Nafarroan dagoeneko existitzen diren alternatibetan.\nEkonomia Sozial eta Solidarioari Buruzko XV Jaurdunaldiek martxoak 21, 28 eta apirilak 4 egunetan zehar ospatuko dira Katakrak liburudenda eta Kondestablearen Jauregiko konferentzia aretoetan ospatuko dira. Edizio honetarako, Reas Nafarroak atentzio berezia jarriko dio energia ereduari, hau gainditzeko beharrari eta dagoeneko Nafarroan dauden eredu eta ekimen alternatiboei ahotsa ematea du proposamen.\nEnergia eskubide bat da, osasuna, etxebizitza edo hezkuntza bezalakoa. Ezin da urteetan zehar pribatizazioei, pertsonei eta ingurumenari esker abeastu diren korporazioen esku utzi. Eredu energetikoaren aldaketa baten aurrean gaude. Petroleo merkea bukatzen den bitartean, energia fosil ez berriztagarrien prezioa igotzen da etengabe, eta klase herrikoien poltsikoak husten ari dira, kasino energetiko hau kontrolatzen eta kudeatzen duten kontu korronteak loditzeko.\nPasa den urtean tecnologiari eta multinazional tecnologikoei alternatiboak diren ekimenak ukitu ondoren, aurten hiru egunetan zehar egingo diren konferentzietan zehar, energian jarriko du argia REAS Nafarroak. Analisiak empresa energetiko erraldoiek gure lurraldean egiten dituzten aktibitateak ikertuko ditu, eta hegoaldeko herrialdeetan egiten dituztenak ere, batzuetan giza eskubideak urratzen dituztenak. Jaurdunaldiak ere ulertzen saiatuko dira ea zer dagoen empresa multinazional horiek erabiltzen dituzten aurpegi garbiketa prozesuen atzean (greenwashing), produkzio berdeko eta energia alternatiboen kontextuan hematen hari direnak.\nHiritar mailan, Jaurdunaldek energia kontuan hartuko dute eskubide bezala ulertuta, gizartearen ongi izatea eta energiarako sarbidea bermatzen dituena. Makro priektuen bidez egiten diren energia sortze prozesuak zalantzan jarriko dira, eta ikuspuntu lokal eta deszentralizatu batetik alternatibak nola atera daitezkeen azalduko dute Nafarroako hainbat proiektuek.\nHauxe da XV. Jaurdunaldietako programa osoa:\n⚡Eredu neoliberala eta greenwashing-a. Berriztagarriak bai, baina horrela ez. Ondarearen defentsa eta desazkundea.\n🌪 Martxoak 21, astelehena, 19h – Katakrak\nModeratzailea: Lorea Flores Compains,Greenpeaceeko kidea\n✅ OMAL (Latinoamerikako Multinazinalen Behatokia), Gonzalo Fernández Ortiz de Zárate.\nXXI. mendeko kapitalismoaren dinamikel ikertzailea, europear funtsen identiteen eta makro-proiektuen naturan espezializatua dago. Euska Herria Kapitalari Planto! Euskal Herria Kapitalari Planto! eragiteko eta mobilizatzeko espazioa da, Euskal Herriaren eta haren botere korporatiboaren aurrean.\n✅ Sustrai Erakuntza, Pablo Lorente.\nSustrai Erakuntzak berriztagarriekin inposatzen ari zaizkigun elektrifikazio-ereduaren alternatibak defendatzen ditu, merkataritzarako, espekulaziorako eta lurraldeen herrilurrez jabetzeko interes hutsagatik, baita energia berriztagarrietarako trantsizioko energia-eredu erreal baten herri-plangintza ere.\n✅ NEE-TEN, Roberto Pascual Orcajo “Paski”. Vecino de Esteribar, del paltaforma vecinal A Tomar Viento – Esteribar Bizirik, Haize Berriak y NEETEN.\nNEETEN plataformen elkarketa gisa sortu zen, plataformek lurraldean duten eraginagatik makroproiektu berriztagarrien kontra, eta pertsonak erdigunean egoteko energia-eredua aldatzea proposatu zuen.\n⚡Burujabetza energetikoa eta energia eskubide bezala. Norbanakotik kolektibora.\n🌪 Martxoak 28, astelehena, 19h – Katakrak\nModeratzailea: June San Millán, REAS Nafarroako kidea.\n✅ Red Contra la Pobreza y la Exclusión Social, Jon Echeverría, batzorde. iraunkorreko idazkaria.\nGizarte-hezitzailea, Nuevo Futuroko sarearen batzordeko eta batzorde Iraunkorreko kidea. Energia eskuratzeko aukerarik ez izateak zerk eragin duen aztertzen du, orainaldi konplexu baten kontraesanak eta erronken kontestuan.\n✅ Antonio Aretxabala. Geologoa eta Zaragozako Unibertsitateko ikerlaria.\n25 urtez Nafarroako Unibertsitateko Arkitektura Laborategiko Hormigoi Armatuaren (HA) eta Lurzoruen (SE) arloko geologia eta geoteknia irakaslea eta zuzendari teknikoa da Aretxabala. Energia, klima eta gizarte-inpaktue buruzko nazioarteko eztabaida zientifikoan parte hartzen du, baliabideen gainbeherarekin, eta hiriak hirigintza geologiko berri batera egokitzen ditu.\n✅ Cecilia Sánchez Suárez, Ekologistak Martxaneko kidea.\nEkologistak Martxan herri eta hirietan banatutako 300 talde ekologista baino gehiagoren konfederazioa da. Ekologismo sozialaren parte gara. Haren ustez, ingurumen-arazoek gero eta globalizatuagoa den ekoizpen- eta kontsumo-eredu batean dute jatorria. Eredu horretatik beste gizarte-arazo batzuk ere sortzen dira, eta aldatu egin behar da krisi ekologikoa saihestu nahi bada.\n⚡Jasangarritasun erreala: benetako istorioak, lokalak eta deszentralizatuak.Ereduak eta EES-aren proposamenak.\n🌪 Apirilak 4, astelehena, 19h – Condestable\nModeratzailea:Miriam Sotés, Greenpeaceko kidea\n✅ Comunidad Energética de Esparza / Espartzako Energia Erkidegoa, Ramón Lakuntza.\nEspartza, Iruñerriko herri txiki batean, energia elektriko fotovoltaikoaren sorkuntza eta kontsumo partekatuaren esperientzia aitzindaria jarri zuen martxan 2019an. Frontoian 40 etxebizitza hornitzen zituen lehen instalaziotik, orain energia komunitatea handitzen, biltegiratzen eta kudeatzen ari da, kontsumitzen duten energia guztia ekoizteko.\n✅ Gares Energia y GaresBide.\nGaresBide Herritar Komunitate Energetikoa: GaresEnergia talde eragilea: Garesko herritar taldea zeinak auzalanean energia eta ingurugiro ekimenak martxan jartzen dituen. Herritik eta herriarentzako jarduera parte hartzaileak sustatuz.\n✅ Som Energia – Energia Gara Nafarroa\nAberasteko asmorik gabeko energia berdea kontsumitzeko kooperatiba da. Bere jarduera nagusiak jatorri berriztagarriko energia merkaturatzea eta ekoiztea dira. Haren konpromisoaren bidez, egungo energia-eredua aldatu nahi da, %100 berriztagarria den eredua lortzeko.\n✅ Goiener Autokotsumo zerbitzua eta Argi Hezten proiektua.\nGoienerrek, sorkuntza- eta kontsumo-proiektu kooperatibo gisa, energia-subiranotasuna berreskuratu nahi du herritarrentzat, gaur egun liberalizatuta dauden sektore elektrikoko zatietan sartuz: komertzializazioa (energia-erosketa) eta sorkuntza (energia-sorkuntza). Garraio-parteak (goi-tentsioa REEren esku) eta banaketa (erdi-tentsioa eta behe-tentsioa konpainia handien esku) araututa daude oraindik.\n✅ Ezka Ibaia Energia- Isaba. Aitor Perez, concejal del Ayuntamiento de Isaba.\nIzaban dugun eredu energetikoa bitxia da, izan ere, Udalaren menpe ekoizpen elektrikoa, banatzailea eta komerzializatzailea dugu.Esan dezakegu “hiru hankak” udalaren menpe daudela, hiru enpresa publikoren bitartez.Zentral hidroelektrikoa XX mendeko 60ko hamarkadatik martxan dago Izaban. Beti ezagutu izan dugu eta herrian denek dakite hamarkadak daramatzagula orain hain bogan dagoen “energia berdea” ekoizten. Nafarroan hiru udalerrik bakarrik dira herriko argindar azpiegituraren jabe; Orbaitzeta, Urdazubi eta Izaba. Komerzializatzailea, 2018an abiatu eta gero, dagoeneko 500 bezero inguru ditu; gehienak izabakoak, baina beste asko kanpokoak dira.


forma=harkaitz sarrera bakarrean aurkitu da.\niz. Haitza. Olagarroa harkaitzari bezala itsatsia. Harkaitzez jositako eremu latza. Harkaitzetik behera amildu. Makilaz harkaitza jo zuen eta iturri ugari gozoa sortu zen. Azeri bat irten zen harkaitzen artetik.\nharkaitz txori, harkaitz-txori Txori igokari intsektujalea, mokoa luzea eta kakotua, buztan laburra eta lumadi grisa, gorriz tantotua dituena (Tichodroma muraria).\nharkaitz zulo, harkaitz-zulo Haitzuloa. Harkaitz zulo hartan gaua igarota.\nHiztegi Batuko Lantaldea: Z3:EEBS:04 1994-12-07 Lantaldeak besterik gabe onartua\nIk. Izendegia: harkaitz-txolarre: Petronia petronia; harkaitz-txori: Tichodroma muraria; harkaitz-zozo: Monticola sp.; harkaitz-zozo gorri: Monticola saxatilis; harkaitz-zozo urdin: Monticola solitarius; harkaitzetako te: Jasonia glutinosa.\nAS gisa gehituz: harkaitz-txori.


GR 322 Nafarroa Xtrem | Gran recorrido GR 322 Nafarroa Xtrem y carrera de montaña en Navarra\nMendebaldeko Pirinioetan barrena, mendiko korrikalari guztientzat klasikoa den 68km eta 4000m D+ ko ibilbidea aurkezten dizuegu. Apirilaren bukaeran 1000 parte-hartzaile baino gehiago biltzen dira bertan leiatzeko eta orain ere, aukera erakargarria irekitzen da mendi ibiltarientzako GR 322 (FDNAk onartutako eta berrikusitako seinaleztapena) aren bitartez. Horretarako hiru etapa proposatzen dira.\nGehienbat bide zaharrak elkartuz egindako ibilbidean, izaera askotariko basoak eta ikuspegi ederreko belardiak aurkitzen dira, baita tradiziozko herri eta haran xarmangarriak, hala nola Esteribar, Erro, Baztán, Lantz eta Anué; eta mendizale nafarrentzako gailur ezagunak, hala nola, Adi, Saioa, Zuriain edo Baratxueta.\nEzagutu GR322ko 3 etapak eta antolatu zure ibilbidea\nGR322 Nafarroa Xtrem 2022 argazkiak\nAtseden hartzeko leku xarmangarriak GR322 inguruan


Feve 1600 klaseko lurren tren makina Burdinbideak\nTrenak 2012ko ekainaren 22a\nBlackie, Kaur eta Serranok egileak. Eskuragarri Spaintrainzrutas.\nIrudian 1600ko seriaren diesel lokomotora. 1981.urtean MTM, hau da, Maquinista Terrestre y Marítima egin zituen, Alsthomen AD16B eredua jarraituz, nork lokomotora batzuk egin zituen ere. Bo’Bo’ errodajea du lokomotora honek 1600 zaldi potentzia du, hortik datorkio seriearen izena. Metro bateko burdinbideen gainean ibiltzen da 70 kilometro orduko abiadura lortuz. Bi kabinadun lokomotora da, beraz desberdindu egin behar da serieko beste modelokoak, kabina bakarraduna.\nMeatzaritza munduan eta siderurgia munduan ibili dira lokomotora hauek, turistikoak diren zerbitzuan ahaztu gabe, Transcantabrico izenekoa, besteak beste.\nFeve 1600. Wikipedia ES.


Donostia Zinemaldia :: Donostia Zinemaldiaren 66. edizioko Donostia sarietako batek Judi Dench antzezle mitikoaren ibilbidea sarituko du\nHemen zaude: Lehen orrialdea > 66. Edizioa 2018 > Berriak\t> Donostia Zinemaldiaren 66. edizioko Donostia sarietako batek Judi Dench antzezle mitikoaren ibilbidea sarituko du\nDonostia Zinemaldiaren 66. edizioko Donostia sarietako batek Judi Dench antzezle mitikoaren ibilbidea sarituko du\nAsteartea, 2018(e)ko abuztuak 28\nJudi Dench (York, Erresuma Batua, 1934) britainiar antzezleak Donostia sarietako bat jasoko du 66. Donostia Zinemaldian. Zinemaldiaren ohorezko sari garrantzitsuena irailaren 25ean banatuko zaio, Red Joan (Trevor Nunn) filmaren emanaldiaren aurretik. Lan horretan, bizimodu lasaia duen emakume bat hezurmamitu du Denchek; Erresuma Batuko inteligentzia-zerbitzuak Errusia komunistari informazioa ematea leporatzen dionean, bat-batean zeharo aldatuko da haren bizitza.\nOscar sarietarako zazpi izendapen jaso dituen antzezle hau Donostiara datorren lehen aldia izango da. Duela 20 urte antzeztaldeko aktore onenaren estatuatxoa lortu zuen Shakespeare in Love filmean Elisabet I.a hezurmamitzean egindako lanagatik. Oscar sariak, halaber, aitorpen handia egin zien Denchi eta haren lan-ibilbideari, bereziki Shakespeareren lan garrantzitsuenekin duen lotura kontuan harturik. Denchek oholtzaren gainean hasi zen antzezten, Londreseko Old Vic eta The National antzoki prestigio handikoetan; ondoren, Shakespeareren dama handiak hezurmamitu zituen Stratford-upon-Avoneko Royal Shakespeare Company antzerki-taldean.\nDenchek kritikak txalotutako film askotan parte hartu du 1964. urtean zineman debuta egin zuenetik, eta zinemagile interesgarrienetako batzuekin aritu da; besteak beste, Stephen Frears, James Ivory, Kenneth Branagh, Franco Zeffirelli, Sally Potter, Clint Eastwood eta Sam Mendes zuzendarien esanetara. Horrez gain, dozenaka sari bildu ditu bere ibilbidean bete dituen rolengatik: Viktoria erregina izan zen Mrs Brown (1997) filmean; Armande Voizin xelebrea Chocolat-en (2000); Iris Murdoch nobelagilea Iris-en (2001); antzerki-enpresaria Mrs Henderson Presents-en (2005); irakasle gatazkatia Notes on a Scandal-en (2006); lapurtu dioten semearen bila ari den ama Philomena-n (2013); berriz ere Viktoria erregina Victoria & Abdul filmean (2017); eta M, Britainia Handiko inteligentzia-zerbitzuaren arduraduna, James Bond sagako filmetatik zazpitan.\nTrevor Nunn antzerki-zuzendari emankorrak behin baino gehiagotan zuzendu du Dench Britainia Handiko eszenatokietan, eta orain zinemagintzara itzuli berri da Red Joan filmarekin. Aurrez zuzendu dituen lanen artean, Lady Jane (1996) eta Twelfth Night or What You Will (1996) daude. Zinemaldiaren Sail Ofizialean lehiatu ziren biak.\nDatorren urtean Kenneth Branaghen azken lana, Artemis Fowl, eta Andy Goddarden Six Minutes to Midnight protagonizatuko ditu Denchek.\nGALARAKO SARREREN AURRESALMENTA\nTrevor Nunnen Red Joan filmaren proiekzioaren aurretik emango zaio saria, irailaren 25ean (asteartea), 19:30ean.\n2018ko Donostia Sariekin elkarrizketak Tabakaleran\nJoan den urtean, Tabakalera Kultura Garaikideen Nazioarteko Zentrotik Zinemaldiari hitzaurre bat egin zitzaion The Room (Tommy Wiseau, 2003) pelikularen proiekzioarekin, Sail Ofizialean The Disaster Artist (James Franco, 2016) hautatzearekin lotuta. Gero, The Disaster Artist filmak Urrezko Maskorra lortu zuen.\nAurten, Tabakalerako zinema aretoak proposamen berri bat dauka irailerako: Donostia Sariekin elkarrizketa bat. Omenduei omenaldia egin nahi die beraien ibilbidetan garrantzitsuak izan diren filmak proiektatuz eta herritarrei berriro ere -edo lehen aldiz- pantaila handian ikusteko aukera emanez.\nIrailak 8 larunbata, 20:00: Oscar sarirako lehen izendapena\nMrs. Brown, John Madden, Erresuma Batua, 1997, 103'\nIrailak 14 ostirala, 20:00: Kore-edaren lehenengo luzemetraia.\nMaboroshi no hikari , Hirokazu Koreeda, Japonia, 1995, 110'\nIrailak 15 larunbata: pop bikotea\n20:00 Twins, Ivan Reitman, AEB, 1988, 105'\n22:00 Batman Returns, Tim Burton, AEB, 1992, 130'\nEkoizpeneko herrialdea(k): Erresuma Batua\nAntzezleak: Judi Dench, Sophie Cookson\n2000. urtea da, eta milurtekoaren aldaketan, Joan Stanley erretiroaz gozatzen ari da bizitegi-auzo batean. Haren bizitza lasaia bat-batean aldrebestuko da MI5ek atxilotu egiten duenean, Errusia komunistari informazioa ematea leporatuta. 1938. urtera goaz; Joan Cambridgeko fisika-ikasle bat da, eta Leo Galich komunista gaztearekin maiteminduko da. Haren bitartez, mundua bestela ikusten hasiko da. Bigarren Mundu Gerran, ikerketa nuklearrerako sekretu handiko instalazio batzuetan lanean ari dela, mundua suntsitua izateko zorian dagoela ondorioztatuko du Joanek. Ezinezko galdera bati aurre egitean –zer prezio ordainduko zenuke bakearengatik?–, Joanek aukeratu egin beharko du: bere herrialdea eta maite duen jendea traizionatu edo salbatu.


CESEk sistema finantzarioaren aniztasunaren aldeko irizpena onartu du – OVES-GEEB\nCESEk sistema finantzarioaren aniztasunaren aldeko irizpena onartu du\nUneko orria CESEk sistema finantzarioaren aniztasunaren aldeko...\nJoan den otsailaren 18an, Europako Ekonomia eta Gizarteko Lantaldeak ECO/371 irizpena onartu zuen, sistema finantzarioaren “biodibertsitatearen” alde. Lurralde kohesioari begira, kreditu-kooperatiben eta aurrezki-kutxen zeregina indartzea du helburu. Horretarako, banku-mota horietan arauak aplikatzeko garaian bidegabekeria saihestea oso garrantzitsua dela nabarmendu du.\nIrizpenean irakur daitekeen helburuetako bat shareholders-value bankuak stakeholders-value bankuen osagarri izatea da. Modu honetan, Europako komunitatearen erabakia babesten dute, hau da, arautze finantzario berrian banku txikizkaria kontuan izateko aukera. Horrela, etorkizuneko erronkei dagokienez, Europa aldaketaren eragile bihurtu da esparru finantzarioan, Europako sistema finantzarioan kreditu-kooperatibak eta aurrezki-kutxak indartzeko hartutako neurriak direla eta.\nBanku sozialak gizartean beharrezkoak diren ezaugarriak ditu, eta kontuan hartu beharko litzateke, esaterako: bertako sare produktiboarekin lotura, lurraldean bertan finkatuta egotea, merkataritza-sare sendoa, bezeroarekiko gertutasuna, eta solidaritatea. Inbertsioak, gainera, lurraldearen barne-garapenerako politiketara bideratuta daude.\nKrisiaren azken urteotan datu positiboak lortu dituzte kreditu-kooperatibek, aurrezki-kutxek erreskate, saneamendu, bateratze eta eskuratze, nazionalizazio eta bankarizazio prozesuak izan badituzte ere. Horregatik guztiagatik, CESEk aurrezki-kutxetan aplikatzen diren arautze neurrietan nolabaiteko malgutasuna eskatu du bankarizazio prozesua saihesteko; bestela, gizarteak mendeetan sortu den pisuzko aktibo soziala galduko luke.\nIturria: Gizarte Ekonomiako Espainiako Behatokia


Erreforma fiskala edo murrizketak\nErreforma fiskala edo murrizketak –\n2008ko krisiaren ondotik austerizidio-politikak aplikatu ziren, zerbitzu publikoetan murrizketak eginez eta bankan erreskateak; hori guztia jende gehienaren lan- eta bizi-baldintzak prekarizatzearen kontura. COVID-19 pandemia baino lehen ere langabezia, behin-behinekotasuna eta partzialtasuna oso tasa handietan zeuden. Azken finean aberastasunaren banaketa bidegabea da desorekak eragiten dituena, ekonomiaren hazkunde-urteetan ere bai.\nOroitu beharrekoa da Nafarroako 80.000 herritar pobrezia-arriskuan zeudela pandemia aurretik ere, eta egoera horretan zeudenen erdiek bazutela lana. Errealitate horrek pertsona eta gizatalde jakin batzuk harrapatzen ditu azpian modu bortitzagoan: emakumeak, pertsona arrazializatuak eta nazionalitate espainiarra ez dutenak adibidez. Azken batean, pandemiak sozialki eta ingurumerarekiko jasangarria ez den sistema bat agerian utzi eta bere ondorioak muturrera eraman ditu.\nEta beste aldean Nafarroan abantailadunak direnak daude: errenta handiak eta enpresak. Sozietate Zerga dela-eta Estatu osoan gutxien ordaintzen den lurraldea Nafarroa da, eta gainera enpresak zenbat eta handiagoak izan, orduan eta abantaila handiagoak dituzte. Hori gutxi balitz bezala, Nafarroako Gobernuak legealdi honetan hartu duen neurri fiskal nagusia enpresen gaineko zerga-zama are gehiago arintzea izan da. Hori horrela izan arren, Ogasun kontseilariak ez du arrazoirik ikusten enpresei zergak igotzeko.\nErreforma fiskala baztertuz gero, murrizketen bidetik abiatuko gara ezinbestean. Nafarroako diru-bilketaren aurreikuspena 800 milioi euro gutxiagokoa da; beraz, diru-sarrerak bultzatu ezean, argi dago ezin izanen dela eutsi oraingo aurrekontu-mailari. Hori bera gertatu zen 2008ko krisian, orduan ere izugarri handitu zen defizit publikoa, diru-bilketaren jaitsiera bortitzagatik. Defizit hura zor bihurtu zen, eta gero zorraren interesak ordaintzea lehentasunezko puntua izan zen uneoro, gastu sozialaren aurretik. Ez badugu nahi hori bera errepikatzea, diru-bilketa handitu behar da, baina ez edonola, bidezko eran baizik.\nKrisiari bidezko irtenbidea bilatzeko, ezinbertzekoa da, ELAren ustez, gizartea mobilizatzea. Elkarrizketa sozialaren planteamendua beti izan da berbera: partaideei finantzabideak eskaintzea bake sozialaren trukean. Baina planteamendu hori ez da egokia langileendako, bertzeak bertze, patronalak beto-eskubidea duelako, bere interesen aurka doan edozein akordio geldiarazteko. Eta, noski, patronalaren interesak eta langileriarenak ez datoz bat, “itsasontzi beraren” mantra behin eta berriz errepikatzen badigute ere. Hori da elkarrizketa sozialaren gezurretako bat, langileriaren arazoak ez dira konpontzen patronalaren interesak sustatzearekin batera, patronalaren interesen kontura baizik.\nAlferrik da estrategia-ildoei eta neurriei buruz eztabaidatzea, gero ez badago haiek ordaintzeko modurik. Hala gertatu da Nafarroako Gobernuaren Susperraldi Planarekin, neurriak oraindik zehazteko daude, baina dena dela garrantzizkoena falta da: neurriak nola finantzatuko diren argitzea.\nNoren interesak lehenetsiko diren erabaki behar da orain, Nafarroan tratu abantailaduna duten eta Estatuko bertze inon baino gutxiago ordaintzen duten enpresen interesak ala jende gehienaren interesak, zerbitzu publikoak sustatuz eta aberastasuna modu bidezkoago batez banatuz. Erabakitzeko ordua da: zergen diru-bilketa handitu ala murrizketak egin.\nZein da ELAren proposamena? Guk proposatzen dugu errenta handiak dituztenei, enpresei eta kapitalari zergak igotzea. Sozietateen Zergari dagokionez, kenkariak ezabatzea eta enpresen 2019ko etekinei %20ko gainkargua ezartzea. Ondarearen Zergaren arloan, gainkargu gehikorra edo progresiboa ezartzea, zerga-oinarriaren %1 eta %10 bitartekoa. Neurri horiekin bakarrik 900 milioi euro bilduko lirateke Nafarroan.\nOrain hartuko diren erabakien eragina hurrengo urteetan eta hamarkadetan sumatuko da. Aberastasuna modu zuzenago batez banatu daiteke, krisitik irteterakoan gizarte zuzenago bat antolatu daiteke. Lehentasunen eta borondate politikoaren kontua da. Proposatu ditugun neurrien bidez diru-sarrera publikoen galera berdinduko litzateke, gizarte-programak nabarmen zabalduko eta ekoizpen-sistema ikuspegi sozial eta ekologiko batetik onbideratuko.\naurrekontuak, Ekonomia, Erreforma fiskala edo murrizketak, fiskalitatea, murrizketak, nafarroa suspertu, suspertze plana\nELAko Azterketa Bulegoko kidea


Free chat N'zi-Comoe. Ausazko arrotz doan txateatu berehala N'zi-Comoe tik.\nFree chat N'zi-Comoe\nOngi etorri Chatroulette N'zi-ComoeEdozein lekutan, munduko pertsona aleatory bat konektatzeko. Chatroulette N'zi-Comoe dezakezu honako aukeren artean aukeratu:- Guztiak pertsona mota N'zi-Comoe doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nN'zi-Comoe hirien zerrenda:


Gurasotasunaren inguruko ikastaroa . diariovasco.com\nGurasotasunaren inguruko ikastaroa\nBerariazko prestakuntza jasoko dute gizarte-zerbitzuetan, hezkuntzan eta osasunean lan egiten duten zenbait profesionalek\nFamiliekin –batez ere gizarte-zerbitzuetan, hezkuntzan eta osasunean– lanegiten duten 157 profesionalek Eusko Jaurlaritzaren Enplegu eta Gizarte Politiketako Sailak antolatutako '0-2 urte bitarteko seme-alabak dituzten familiei gurasotasun gakoak komunikatzeko ikastaroan' hartuko dute parte.\nAurreko hiru edizioetan bezala, aurten antolatutako ikastaroaren helburu nagusia da gurasotasunean oinarritutako hazkuntzako eta hezkuntzako jarraibideei buruzko informazio teorikoa eta praktikoa profesionalei ematea. Ikastaroak 90 ordu irauten ditu, gehienez hiru hilabetetan banatuta.\nIkastaro honetarako gaiak familiek gaur egun dituzten beharrak kontuan hartuz aukeratu dira. Behar horiek gaien problematikarekin baino gehiago, egoera bakoitza bideratzeko moduekin lotuak daude. Horrela, familiei euren seme-alaben hazkuntzan laguntzeko balioko dizkioten edukiak eta tresnak aurkituko ditu profesionalak ikastaro honetan.\nAzken batean, adingabeen garapen psikologiko osasuntsua susta ditzaketen irizpideak zein diren jakinez, profesionalak familiei oinarrizko irizpideak helarazteko gai sentiaraztea da ikastaroaren helburua.\nIkastaroa Eusko Jaurlaritzaren Familia Politikarako eta Komunitate Garapenerako Zuzendaritzak finantzatzen du, eta materialak ETXADIk eta UPV/EHUren Oinarrizko Psikologia Prozesuak eta Garapena Sailak landu dituzte. Aurreko hiru edizioetan 400 irakasle inguruk jaso dute prestakuntza.


Adieraz penak - Teketen\nAzken astean, Ekonomia Iraunkorraren Lege aurreproiektuan barnean azken momentuan txertatutako aldaketek zer esan handia izan dute sarean. Proposatutako aldaketen artean epailetik igaro gabe ere “eduki piratak” dituzten webguneak ixteko aukera aurreikusten zuten. Honek, jende askoren haserrea eragin du eta adierazpen bat Internet osoan zehar hedatu da.\nAdierazpen horretan Ekonomia Iraunkorraren Lege aurreproiektuan barneratutako aldaketa legegileek adierazpen eta informazio askatasunak eta Internet bidez kultura jasotzeko aukera mugatzen dituztela esaten da. Adierazpena asko zabaldu da eta 140 aipamen baino gehiago izan ditu prentsa idatzian adibidez. Interneten bertan webgune askok eta askok errepikatu dute eta Facebook bezalako sare sozialetan ere taldeak sortu dira. Kanpaina honek azkenean Espainiako gobernuaren aldetik zuzenketa bat ekarri du. Zapaterok berak adierazi du ez dela webgunerik itxiko epailearen aurretik pasa gabe. Egia esan honek gurean ez du gehiegi esan nahi, adibide bat ematearren, gaur egun oraindik Egunkariaren auziarekin gertatzen ari denak argi erakusten digu Estatu Espainiarrean justizia hitzak beste esanahi bat duela.\nHala ere, adierazpenean gauza oso interesgarriak esaten dira, batez ere lehenengoa da niretzat garrantzitsuenetako bat; Egile-eskubideek ezin izango dute inolaz herritarren oinarrizko eskubideen gainetik egon. Honen harira eta behin Durangoko Azoka amaitu dela, bertan liburu elektronikoaren inguruan ikusitakoak nahiko atsekabetuta nauka. Bertan ikusi dut kultura industriaren kezka nagusia, ez dela jada euskal kultura zabaltzea, baizik eta aurretiaz ustezko pirateoa saihestea. Horretarako liburu digitaletan DRM teknologia murriztaileak erabiltzeko arazorik ez dute izan zenbait enpresek. Negozio eredua aldatzeko gogorik ez eta egileen eskubideak bermatu behar direla haitzakitzat hartuta. Egileek beren lanagatik dirua jaso dezakeela inorrek ez du dudan jarri, baina badirudi egileek aldarazi beharko dutela egoera, industriak erabiltzaileen eskubideen gainetik ere, beren negozioa bermatzeko erabakia hartu duela baitirudi. Gurean ere beraz, batzuk pozik egongo dira lege berri honekin, seguru.\nTags: adierazpenadrmdurangoko azokaekonomia iraunkorraren legea


Alaitz Zabala - Eusko Legebiltzarrako hautagaia - EAJ - PNV\nAlaitz Zabala Zarate deitzen naiz eta 39 urte ditut. Derion jaio nintzen baina Sondikan egin dut bizimodua; 11 urte daramatzat Sondikan, bertan sortu dut nire familia (bi mutikoren ama naiz, 8 urtekoa bata eta 6 urtekoa bestea). Enpresen Administrazio eta Zuzendaritzan lizentziatu nintzen eta Euzkadi Buru Batzarraren Ogasun Sailean aritu naiz kontulari gisa.\nUme-umetatik jabetu nintzen euskalduna eta abertzalea naizela. Abertzaleak dira aitaren familiakoak eta amarenak. Aitite biak gudariak eta erbesteratuak; amama bat gazte-gaztetatik alargun geratu zen eta bizitzari aurre egin behar izan zion hiru ume txikirekin eta esnea saltzen. Aitak eta amak argi baino argiago izan dute beti Euzkadi gure aberria dela eta hala aitortua izatea merezi duela. Euskal kulturan murgilduta hazi nintzen eta berdin jarraitu nahi dut. Baina ez bakarrik euskara nire ama hizkuntza delako,baizik eta herri hau maite dudalako, bere hizkuntza eta bere kultura nireak direlako, nire aurrekoek egin zuten lanean sinesten dudalako eta beren urratsei jarraipena eman nahi diedalako. Eta hala erakutsi nahi diet nire semeei.\n2019a oso urte berezia izan zen niretzat esparru politikoan.Eusko Legebiltzarkide izendatu ninduten Josune Gorospe Kongresuko diputatu irten zenean eta, ondoren, maiatzean egin ziren udal hauteskundeez geroztik, Sondikako Udaleko zinegotzi izendatu ninduten. Orain, Eusko Legebiltzarrerako aurkeztuko naiz berriz: ohore bat, ilusio handi bat eta erantzukizun erraldoi bat. Horrela, Eusko Legebiltzarrerako EAJ-PNVren lantaldeko kide izateko aukera berri honen aurrean, nire esperientzia profesionala (batez ere ekonomia- eta finantza-gaietan) eta berdintasuna eta lana eta familia bateragarri egitea sinesten eta gauzatzen dituen emakume langile baten ikuspuntua eskainiko ditut.\nAlderdiak 125 urte bete ditu eta 40 urtetik gora eman ditu erakundeetan. Aldi honetan EAJ-PNVk egin duen lanari esker Euskadik etengabe egin du aurrera toki mailan eta mundu mailan. Hain zuzen ere, bide hori egiten eta ibiltzen jarraitzeko, Iñigo Urkulluren taldeko kide izaten jarraitu nahi dut. Herri honetan bere uste osoa jarri duen gizona, dagoen tokian dagoela Euskadiren interesak defendatzen eta aldarrikatzen dituen politikaria, eta erantzukizun osoz egiten du, sen onez eta lan handia eginez.\nAsko gozatzen dut mendian edo hondartzan, familiarekin edo lagun artean, eta oso bereziki kirolak praktikatzean edo dantzan. Nire udalerriko hainbat elkartetan laguntzen dut. Oso pertsona aktiboa naiz eta maite ditut erronkak. Horregatik, ilusio handiarekin eta gogotsu ekin nahi diot nire bizitzako etapa berri honi.\nEuskadi anitza, oparoa,iraunkorra eta berdintzailea; horixe da guk eraikiko dugun Herria


Egunero iragarri ziguten trumoikoa baina suertea izan genuen goiz hartaino. Chalons-eko F1 hoteleko atarian kafe bat baino gehiago hartu genuen noiz atertuko begira; euria, asko ez baina etengabe botatzen baizuen goiz goizetik. Egun horretan frogatu genuen besteen kemenak baduela eragina besteon ihardueran Noren kemena? Bi gazte alemaniar gurekin ziren 8etan kafea hartzen. Zer asmotan ziren gure galdera. 183 km. egin behar zituztela Grenoblera bidean, eta haientzat ez zegoela aitzakiarik programatutako orduan irtetzeko, 8etan alegia. Esan eta egin. Han joan ziren euri artean. Eta gu kikilduta. Esnatu ginen arte, esanez "gu zer gera hemen kikilduta egoteko atmosferari begira". Irten eta berehala gutxituz joan zen euria. Han gindoazen poz-pozik bidegorritik. Etapa osoa bidegorritik, lehenik Canal du Centre-ren ondotik, eta gero mahastien bidetik.Bidean geratu beharra zaparradak tokatutakoan. Pintxazoa! Baina ateri zenkonpondu genuenerako! Eta tarte ondo aprobetxatu genuen bertako baserritar batekin solas gozoan aritzeko.\nJarraitu genuen mahastien bidetik, bide dotoreetan, euriaren sufrikarioa lagun tarteka-marteka! Etapa laburra zen egun hartakoa ta bustita heldu ginen. Arropa guztiak garbitzera ta lehortzera! Metodo hori erabili izan dugu horrelako irteeretan: hiru-lau egunetan pilatutako erropa zikinak hirietan badiren garbigailu automatikoetara eraman eta berriro erropa garbi eta lehorrekin euro gutxi batzuren truke.\nMahastien fruitua biltzen duen herria Beaune! Bodega ugari, ardoa dastatzeko aproposa,Chardonay hartzen hasi ginen ordutik aurrera ! Herri txikia ta polita! Garai baten pobreen ospitale izandako eraikina ikusgarria benetan.\nKaleak eta etxeak ere dotoreak. Ikusten da mahastiak eta turismoak diru asko ematen duela.\nEgilea: Josune Ugarte Epelde ordua: 13:09


Moxal okelaren kontsumoa sustatu gura du Arrasateko Udalak - Arrasate - Goiena.eus\nMoxal okelaren kontsumoa sustatu gura du Arrasateko Udalak\nJokin Bereziartua Lizarazu 2014-09-09 13:13\nMoxal bat Kurtzetxikin bazkatzen.\nLehen sektoreari bultzada berezi bat emateko egitasmoaren barruan, moxalen hazkuntza eta moxal okelaren kontsumoa sustatu guran dabil Arrasateko Udala. Hainbat neurri hartu dituzte dagoeneko eta sentsibilizazio kanpaina abiatu dute herritarrengan okela horrek dituen abantailen berri emateko. Herritarrei begira, irailaren 20ko baserritarren azokan moxal okela dastatzeko 700-800 bat pintxo prestatuko dituzte.\nArrasateko Udalak gogora ekarri duenez, duela 30 urtera arte Arrasaten eta inguruan ehunka moxal edo txiko hazten ziren. Batez ere Anboto-Tellamendi eta Udalatx tarte horretan behor talde ugari izaten zen. Gainera, ingurumen teknikari Pello Garaik azaldu du Arrasaten bertan bazela moxal okela saltzen zuen harategi bat, oso ezaguna, Iturriotz kalekoa. Horrek guztiak esan gura du, Garairen arabera, garai batean hemen moxal ugari zegoela, eta Arrasaten bazela moxal okela jateko ohitura.\nNeurri zehatzak moxalen hazkunderako\nGaur egun, ordea, ia ez dago moxal hazkuntzarik Arrasaten. Gainera, Frantzia eta Italia aldera esportatzen da. Bertako moxal okela jateko ohitura galdu izana ulertzeko hiru arrazoi eman ditu Garaik. Lehena, moxalak mendian libre modu naturalean egoteak errepidera irtetea eragin duela, euren hazkundea galaraziz. Bigarrenik, uda partean egoten den ur faltak moxalak ur bila kanpora joatea; eta, azkenik, okelaren gaineko ezagutza falta.\nHiru arrazoi horiei aurre egiteko neurri zehatzak hartu ditu Udalak. Batetik, itxiturak, igarobide kanadarrak eta atakak jartzea moxalak alde egin dezaten. Era berean, ur faltarik ez egoteko ur-askak jarriko dituzte udazkenean eta, azkenik, moxal okela ezagutzera emateko sentsibilizazio kanpaina bat abiatu dute. Izan ere, Garaik azaldu duenez, moxal okela dastatzea merezi du: "Modu naturalean hazi eta elikatzen dira. Gainera, ikerketek diote oso osasuntsua dela; gantz gutxi, kalitatezko proteinak eta burdin asko dauka. Umeendako, nagusiendako eta kirolariendako gomendagarria da, erraz digeritzen dena". Horrez gain, "oso prezio onean" saltzen dela adierazi du ingurumen teknikariak.\nBaserritarren azokan dastatzeko aukera\nSentsibilizazio kanpainaren barruan, irailaren 20ko baserritarren azoka izango da lehen geldialdi garrantzitsua. Azokan bertan moxal bat erreko dute eta 700-800 bat pintxo prestatu herritarrek dastatzeko aukera izan dezaten. Era berean, sei bat moxal, lau edo bost behor eta zaldi bat ekarriko dute azokara, arrasatearren ikus dezaten. Hori bai, Garaik argi utzi gura izan du azoka ez dela erakusleiho bat izango, "erosi eta saltzeko" plaza bat baizik.


Euskara zerbitzuak oparia eman dio urteko lehen haur zarauztarrari | EAJ-PNV Zarautz\nYou are at:Home»Zarautz»Euskara zerbitzuak oparia eman dio urteko lehen haur zarauztarrari\nEuskara zerbitzuak oparia eman dio urteko lehen haur zarauztarrari\nBy admin on\t 01/29/2010 Zarautz\nArropaz beteriko otarra eta ‘Egizu lo’ disko-liburua jaso dute Eñaut Iturzaeta Odriozolaren gurasoek, Imanol Lasa Euskara zinegotziaren eskutik\nAurten jaiotzen diren ume guztien gurasoei ere disko-liburua eta gutuna bidaliko dizkie Euskara Zerbitzuak, euskararen transmisioan duten garrantzia gogoraraziz\nUrtero bezala, Zarauzko Euskara Zerbitzuak arropaz eta opariz osatutako otarra, eta ‘Egizu lo’ disko-liburua eman dizkio 2010an herrian jaiotako lehen umeari. Aurtengo lehen haurra Eñaut Iturzaeta Odriozola izan da, urtarrilaren 4an jaio zen, eta Enara Odriozola eta Gorka Iturzaeta bere gurasoek atzo, ostegunean, jaso zuten opari berezia, Imanol Lasa Euskara zinegotziaren eskutik. Lo-kantak eta ipuin liburua dakartza ‘Egizu lo’-k, eta urtean Zarautzen jaiotzen diren haur guztien gurasoei bidaliko zaie, gutun batekin batera, alde batetik zorionak emateko, eta bestetik, “familiak hizkuntzaren transmisioan duen garrantzia” nabarmentzeko.\nGutunarekin batera, hiru-orriko bat ere bidaliko die Euskara Zerbitzuak, gurasoen hizkuntza-tipologiaren arabera talde bakoitzarentzako mezu zehatzak emanez. Bertan, besteak beste, euskarak Zarautzen duen indarra nabarmentzen da, eta ondorioz, haren ezagutzak eta erabilerak seme-alaba jaioberriaren bizitzan izango duen garrantziaz eta tokiaz hitz egin zaie gurasoei, hizkuntza txikitatik barnera dezan animatuz.\nBestalde, iaztik haur jaioberriak anai-arreba zaharragorik baduen hartzen da kontuan; hala den kasuetan, lehenengo seme-alabari oparitu zaion lo kanten CDaren eta ipuin-liburuaren jarraipena diren beste CD eta liburu bana oparitzen dizkie.\nUrtero, lehen haurrari opari gisa egiten zaion otar berezia hilabete batez Zarauzko denda bateko erakusleihoan egoten da erakusgai, aitzakia horrekin herritarrei kanpainaren berri emateko aprobetxatuz. Aurten Zabalegi dendan egon da. …………….-eko ekitaldian, Imanol Lasak zorionak eman zizkien Eñauten gurasoei, eta gogorarazi zuen oraingo jaioberriak direla “etorkizunean Europako hizkuntzarik zaharrenaren biziraupena bermatuko dutenak”.